করোনার প্রকোপে কাঁপছে গোটা বিশ্ব। বাংলাদেশের মত ভারতেও তড়তড় করে বাড়ছে করোনার সংক্রমণ। ভাইরাসের বিস্তার রোধে সবচেয়ে বেশি জোর দেওয়া হচ্ছে মাস্ক ব্যবহারের উপর। অথচ রবীন্দ্র জাদেজার স্ত্রী মাস্ক তো পরলেনই না, উল্টো তর্ক করে হাসপাতালে পাঠিয়েছেন এক পুলিশ সদস্যকে!\nঘটনা ঘটেছে গত সোমবার (১০ আগস্ট)। ভারতের রাজকোটের পুলিশ কর্মকর্তা মনোহরসিং জানিয়েছেন, সোমবার রাতে একই গাড়িতে করে যাচ্ছিলেন জাদেজা ও তার স্ত্রী রিভা সোলানকি। চালকের আসনে ছিলেন খোদ জাদেজা। তার পরনে মাস্ক ছিল। কিন্তু রিভা নাক-মুখ ঢেকে রাখেননি মাস্কে।\nAlso Read - শুরুর আগেই থেমে গেল এলপিএল\nস্বভাবতই দায়িত্বরত পুলিশ কর্মকর্তা রিভার মাস্ক না পরার কারণ জানতে চান। এতেই ক্ষেপে যান তারকা ক্রিকেটারের স্ত্রী। পুলিশের দাবি, রিভা পুলিশ সদস্যদের সাথে অভব্য আচরণ করেছেন। মাঝ রাস্তায়ই তিনি তর্ক জুড়ে দিয়েছিলেন। কোনোক্রমেই নমনীয় হচ্ছিলেন না!\nঅবস্থা বেগতিক দেখে জাদেজা ও অন্য পুলিশ কর্মকর্তারা বিষয়টির মৌখিক মীমাংসা করেন এবং ঘটনাস্থল ছেড়ে চলে যান। ঘটনা শেষ হতে পারত এখানেই। কিন্তু রিভার সাথে যে পুলিশ কর্মকর্তা ঝগড়ায় লিপ্ত হয়েছিলেন, সেই সোনাল গোঁসাই হঠাৎই অসুস্থ হয়ে পড়েন। এরপর তাকে তড়িঘড়ি করে নিকটস্থ হাসপাতালে নিয়ে যান সহকর্মীরা। যদিও প্রাথমিক চিকিৎসার পর হাসপাতালের ছাড়পত্র পেয়েছেন তিনি।\nতারকা ক্রিকেটারের স্ত্রীর এমন কাণ্ডে স্বভাবতই বিস্মিত পুলিশ কর্তৃপক্ষ। তবে মাস্ক না পরায় বা উগ্র আচরণের কারণে জাদেজার স্ত্রীর নামে কোনো অভিযোগ দায়ের করেননি পুলিশরা। জাদেজাও অবশ্য এখন পর্যন্ত এই ইস্যুতে নীরব রয়েছেন।\nPrevious Postশুরুর আগেই থেমে গেল এলপিএলNext Postব্রডকে শাস্তি দিলেন ম্যাচ রেফারি বাবা


ইউনি ক্রিকেটে রানার্সআপ হওয়ায় ‘এমইউ ডায়মন্ড টিম’ সংবর্ধিত | DreamSylhet.com\n১৬ মে, ২০১৮ ৬:৪৮ pm\t161 বার পঠিত\nডেস্ক নিউজ:: ঢাকায় দেশের ৩২টি বিশ্ববিদ্যালয়ের অংশগ্রহণে অনুষ্ঠিত ক্লেমন ইনডোর ইউনি ক্রিকেট টুর্নামেন্টে রানার্সআপ হওয়ায় সংবর্ধনা পেয়েছে মেট্রোপলিটন ইউনিভার্সিটির ডায়মন্ড টিম।\nবুধবার দুপুরে বিশ্ববিদ্যালয়ের অধ্যাপক এম. হাবিবুর রহমান লাইব্রেরি হলে এ সংবর্ধনা প্রদান করা হয়। মেট্রোপলিটন ইউনিভার্সিটি পরিবারের পক্ষ থেকে এই সংবর্ধনা দেয়া হয়।\nঅনুষ্ঠানে ভারপ্রাপ্ত উপাচার্য অধ্যাপক শিব প্রসাদ সেনের সভাপতিত্বে প্রধান অতিথির বক্তব্য রাখেন মেট্রোপলিটন ইউনিভার্সিটির বোর্ড অব ট্রাস্টিজের চেয়ারম্যান ড. তৌফিক রহমান চৌধুরী। তিনি বলেন, শিক্ষার্থীদের খেলাধুলার ক্ষেত্রে মেট্রোপলিটন ইউনিভার্সিটি সবধরনের সহায়তা করবে।\nভবিষ্যতে মেট্রোপলিটন ইউনিভার্সিটির খেলোয়াড়েরা জাতীয় পর্যায়ে আরো সাফল্য বয়ে আনবে বলে প্রত্যাশা ব্যক্ত করেন তিনি। ইউনি ক্রিকেটে রানার্সআপ হওয়ায় ডায়মন্ড টিমকে বিশ্ববিদ্যালয়ের পক্ষ থেকে পঞ্চাশ হাজার টাকা প্রদানের ঘোষণা দেন ড. তৌফিক।\nপূর্ববর্তী সংবাদ: সিলেটের বিশ্বনাথে অস্ত্র দেখিয়ে দিন-দুপুরে সাড়ে ৩ লাখ টাকা ছিনতাই\nপরবর্তী সংবাদ: নেতৃত্বের বিকাশ ঘটাতে অবরুদ্ধ গণতন্ত্রের বাতায়ন উন্মুক্ত করতে হবে


অনিবার্য মৃত্যু মানুষের খুব কাছেই – Sylhet Report | সিলেট রিপোর্ট\nঅনিবার্য মৃত্যু মানুষের খুব কাছেই\nপ্রকাশিত: ৫:৪৮ পূর্বাহ্ণ, অক্টোবর ১২, ২০২০\nমৃত্যু মানুষের জন্য অবধারিত। শুধু মানুষ কেন, যার ভেতরেই প্রাণ আছে সেই একদিন মৃত্যুর মুখে পতিত হবে। এটা চির সত্য ও সর্বজন স্বীকৃত কথা। পৃথিবীর আস্তিক নাস্তিক কেউই মৃত্যুকে অস্বীকার করার ক্ষমতা রাখে না। পরজনমে বিশ্বাস যে করে না, সেও কিন্তু মৃত্যুকে বিশ্বাস করে। ধর্ম মতবাদ দৃষ্টিভঙ্গি যার যাই হোক না কেন, একটি জায়গায় সকলে একমত আর তা হলো নিশ্চিত মৃত্যু। মহান আল্লাহ সে কথাই বলেছেন পাক কুরআনে। তিনি বলেন-‘জীব মাত্রই মৃত্যুর স্বাদ গ্রহণ করবে; আমি তোমাদেরকে মন্দ ও ভাল দ্বারা বিশেষভাবে পরীক্ষা করে থাকি। আর আমারই নিকট তোমরা প্রত্যাবর্তিত হবে।’ (সুরা আম্বিয়া : ৩৫)\nপৃথিবীতে আইনের ফাঁকফোকর দিয়ে মানুষ বের হতে পারে। পালাতে পারে আদালত থেকেও। ভয়ঙ্কর অপরাধীও বেঁচে থাকতে পারে অন্যদেশে আত্মগোপন করে। কিন্তু মৃত্যু থেকে কেউ কি রেহায় পেতে পারে? মৃত্যুর হাত থেকে পালিয়ে যাওয়া কখনো কি সম্ভব? কিছুতেই নয়। সে বিষয়েই আল্লাহ বলেন- ‘বলুন, তোমরা যে মৃত্যু হতে পলায়ন কর সে মৃত্যু তোমাদের সাথে অবশ্যই সাক্ষাত করবে। তারপর তোমাদেরকে ফিরিয়ে নেয়া হবে অপ্রকাশ্য ও প্রকাশ্যের জ্ঞানী আল্লাহর কাছে অতঃপর তোমরা যা আমল করতে সে সম্পর্কে তিনি তোমাদেরকে জানিয়ে দিবেন। (সুরা জুমআ : ৮)\nসুউচ্চ দুর্গ, কোন নিরাপদ আশ্রয় অথবা অন্য কোথায়ও পালিয়ে মৃত্যু থেকে মানুষ রক্ষা পাবে না। সে যেখানেই যাক না কেন, সময় হলে মৃত্যু সেখানে পৌঁছে যাবে। পাক কুরআনে বিষয়টি খুলে বলা হয়েছে। আল্লাহ বলেন- ‘তোমরা যেখানেই থাক না কেন মৃত্যু তোমাদের নাগাল পাবেই, এমনকি সুউচ্চ সুদৃঢ় দুর্গে অবস্থান করলেও।’ (সুরা নিসা : ৭৮)\nমৃত্যুর সুনির্দিষ্ট সময় আছেঃ\nমানুষ সৃষ্টির পঞ্চাশ হাজার বছর আগে আল্লাহ মানুষের তাকদীর বা ভাগ্য লিপিবদ্ধ করেছেন। নির্ধারণ করেছেন কে কতটা সময় বাঁচবে তাও। কোথায় কার মৃত্যু হবে মহাজ্ঞানী আল্লাহ তাও লিখেছেন। তবে তা তিনি প্রকাশ করেননি। জানাননি মানুষকে যে, কে কতদিন বাঁচবে। কার হায়াত কতটুকু। তবে এই গোপনীয়তার রহস্য তো একদম স্পষ্ট। মানুষের হায়াতকে গোপন রেখে তিনি পরীক্ষা করতে চান তাকে। কে কতটা ভালো কাজ করে সেটাই তিনি দেখতে চান। তাই তিনি বলেন-‘আর প্রত্যেক জাতির জন্য এক নির্দিষ্ট সময় আছে। অতঃপর যখন তাদের সময় আসবে তখন তারা মুহুর্তকাল দেরি করতে পারবে না এবং এগিয়েও আনতে পারবে না।’ (সুরা আরাফ : ৩৪)\nঅর্থাৎ প্রতিটি মানুষের জন্য তিনি নির্দিষ্ট সময় বেঁধে দিয়েছেন। সময় হলেই তাকে আল্লাহর ডাকে সাড়া দিতে হবে। নির্দিষ্ট সময়ের আগেও কেউ মারা যাবে না, আবার সময় হওয়ার পরও কাউকে অবকাশ দেয়া হবে না। তবুও মানুষ বুঝেও না বুঝের মত কাজ করে। অন্যায় অপরাধ অত্যাচারে পৃথিবীকে ভারি করে তুলেছে। অপরাধী ও অত্যাচারীকে তিনি তার যথাসময়েই ধরবেন। বোকা মানুষ ভাবে, আল্লাহ যেহেতু কিছু বলছেন না তাই আমাকে ঠেকায় কে? অথচ আল্লাহ আগেই বলে দিয়েছেন-\n‘আর আল্লাহ যদি মানুষকে তাদের সীমালংঘনের জন্য শাস্তি দিতেন তবে ভূপৃষ্ঠে কোন জীব-জন্তুকেই রেহাই দিতেন না; কিন্তু তিনি এক নির্দিষ্ট কাল পর্যন্ত তাদেরকে অবকাশ দিয়ে থাকেন। অতঃপর যখন তাদের সময় আসে তখন তারা মুহুর্তকাল আগাতে বা পিছাতে পারে না। (সুরা নাহাল: ৬১)\nকখন কিভাবে কোথায় কার মৃত্যু হবেঃ\nমানুষকে শেখানোর জন্য আল্লাহ কতকিছুই তো পৃথিবীতে দেখালেন। দুঃখজনক হলেও তবু সত্য যে, আমরা যা দেখি তা থেকে শিক্ষা গ্রহণ করি না। সমাজে এমন অনেক বাবা আছেন যারা সন্তানকে কবরে রেখেছেন নিজহাতে। নিজের হাতে সন্তানের জন্য কবর খুঁড়েছেন যে বাবা তাদের সংখ্যা কম নয়। কিন্তু কেউ কি জানত যে, বাবার আগেই ছেলে বিদায় নিবে? বাবার কাঁধে\nসন্তানের লাশ বহন করতে হবে? পৃথিবীর এই মায়াজালে আটকে আমরা আমাদের দায়িত্ব ও কর্তব্য ভুলে গেছি পুরোপুরি। আমরা মনে করি, এখন যৌবন কাল, যেভাবে পারি এটাকে উপভোগ করি, পরে ভালো হয়ে যাব। মনে করি, অন্যায় অপরাধ তো আর বৃদ্ধকালে করতে পারব না, তাই যা করার এখনই করে নিই, পরে তওবা করে ফিরে আসব! এমন অলীক কল্পনা তো অনেকেই করে। তবে আমরা নিশ্চিতভাবে কি বলতে পারি যে, আমি বৃদ্ধ হওয়া পর্যন্ত বাঁচব! আমাদের জীবনকে সুধরে নেয়ার আগে মৃত্যু আমাদের কাছে আসবে না! কত যুবক তো আমাদের চোখের সামনে চিরবিদায় নিয়ে কবরে চলে গেল। কত তরুণ তো স্বপ্ন দেখতো, লেখাপড়া শেষ করে মোটা বেতনে চাকরি করে নতুনভাবে জীবন শুরু করবে। কিন্তু কই, আকষ্মিক মৃত্যু, সড়ক দুর্ঘটনা, লঞ্চডুবি ও হৃদযন্ত্রের ক্রিয়া বন্ধ হয়ে তো এমন কত অবধারিত মৃত্যুর কোলে ঢলে পড়েছে! এদের সংখ্যাও তো বেশুমার।\nতাই আমি, আপনি কে কখন কোথায় কিভাবে মারা যাব তা কোনভাবেই বলা যায় না। বিড়িতে শেষ টান দিয়ে তো কত লোক চিরদিনের মত ঢলে পড়েছে মৃত্যুর কোলে। কত মদ্যপের জীবনের ইতি ঘটেছে মদের বোতল হাতে ধরেই। আলো আঁধারির জমকালো মঞ্চে কত তারকার জীবনের প্রদীপ চিরতরে নিভে গেছে। আবার নিষিদ্ধ পল্লী থেকেও অনেক মরদেহ উদ্ধার করেছে পুলিশ। এগুলোও যেমন মৃত্যু, আবার কিছু মৃত্যু আছে বড় ঈর্ষা ও প্রশংসার। অন্যের জীবন বাঁচাতে কত ত্যাগী মানুষ আছেন যারা নিজের জীবনকে করেছেন বিপন্ন। দরাজ দিলের এমন কত মানুষ আছেন, যারা মানুষের জন্য হাসতে হাসতে মৃত্যুকে করেছেন আলিঙ্গন। পাক কুরআন পড়তে পড়তে আল্লহর কত প্রিয় বান্দা তো তাঁর ডাকে সাড়া দিয়েছেন। এমন অনেক মানুষ তো অতীত হয়েছেন, যারা নামাযে এক পাশে সালাম ফেরানোর পর অপর পাশে সালাম ফেরানোর সুযোগ পাননি।\nপাঠক, মৃত্যু এভাবেই আসে। কাউকে না বলে, না জানিয়ে। তাই আমরাও বলতে পারি না, আমাদের মৃত্যুটা কোথায় কখন কিভাবে হবে। এজন্যই সদাসর্বদা সত্য ও সুন্দরের পক্ষে, ন্যায় ও কল্যাণের ওপর অবিচল থাকব। অন্ততপক্ষে নিজেকে পাপ ও অন্যায় থেকে বাঁচিয়ে রাখব। (আল্লাহ না করুন) যদি পাপে লিপ্ত থাকাকালে মৃত্যু চলে আসে, তবে পরিণতি হবে বড়ই ভয়াবহ।\nপাপী ও পুণ্যবানদের মৃত্যুঃ\nপাপী ও অপরাধীরা যেমন সমাজের চোখে ঘৃণিত, আল্লাহর কাছেও তারা ধৃক্কৃত। আবার তাদের মৃত্যুর যন্ত্রণাটাও হবে বড় কঠিন। কুরআনে পাপীদের মৃত্যুর বিবরণ দেয়া হয়েছে। আল্লাহ বলেন- ‘আর আপনি যদি দেখতে পেতেন যখন ফিরিশতাগণ যারা কুফরী করেছে তাদের প্রাণ হরণ করছিল, তাদের মুখমণ্ডলে ও পিঠে আঘাত করছিল। আর বলছিল তোমরা দহনযন্ত্রণা ভোগ কর । এ হল তাদের কর্মফল। আর আল্লাহ তাঁর বান্দাদের প্রতি কখনও অন্যায় করেন না।’ (সুরা আনফাল: ৫০-৫১) কোন কোন মুফাসসির বলেছেন, এটা বদর যুদ্ধে মুশরিকদের নিহত হওয়ার ব্যাপার। তবে অধিকাংশ মুফাসসিরের মতে, যারা’ শব্দের ব্যাপকতার ভিত্তিতে এর বিষয়বস্তুকেও ব্যাপক হিসেবে গ্রহণ করেছেন, তাদের ব্যাখ্যা অনুযায়ী আয়াতের অর্থ হবে এই যে, যখন কোন কাফের মারা যায়, তখন মৃত্যুর ফিরিশতা রূহ কবজ করার সময় তার মুখে ও পিঠে আঘাত করেন। কিন্তু যেহেতু এই আযাবের সম্পর্ক জড় জগতের সাথে নয়, বরং কবর জগতের সাথে যাকে বরযখ বলা হয়, কাজেই এই আযাব সাধারণত চোখে দেখা যায় না। এ ব্যাপারে কুরআনের অন্যান্য আয়াতে আছে- ‘আর যদি আপনি দেখতে পেতেন, যখন যালিমরা মৃত্যু যন্ত্রনায় থাকবে এবং ফিরিশতাগণ হাত বাড়িয়ে বলবে, তোমাদের প্রাণ বের কর। আজ তোমাদেরকে অবমাননাকর শাস্তি দেয়া হবে, কারণ তোমরা আল্লাহর উপর অসত্য বলতে এবং তার আয়াতসমূহ সম্পর্কে অহংকার করতে।’ (সুরা আনআম: ৯৩)\nঅন্যত্র আছে-‘সুতরাং কেমন হবে তাদের দশা! যখন ফিরিশতারা তাদের চেহারা ও পৃষ্ঠাদেশে আঘাত করতে করতে প্রাণ হরণ করবে।’ (সুরা মুহাম্মাদ: ২৭)\nএখানে কাফেরদের সেই সময়কার অবস্থা বর্ণনা করা হচ্ছে, যখন ফিরিশতাগণ তাদের আত্মা বের করবেন। মৃত্যুর সময় কাফের ও মুনাফিকদের আত্মা ফিরিশতার হাত থেকে বাঁচার জন্য দেহের মধ্যে লুকোচুরি করতে লাগে এবং এদিক ওদিক পালাবার চেষ্টা করে। সে সময় ফিরিশতাগণ তা কঠোরভাবে ধরে সজোরে টান মারেন।\nপাপীরা মৃত্যুকে সারাজীবন ভুলে থাকলেও মৃত্যুর সময় ঠিকই আল্লাহর কাছে অবকাশ প্রার্থনা করবে। এ সম্পর্কেই আল্লাহ বলেন- ‘অবশেষে যখন তাদের কারো মৃত্যু আসে, সে বলে, হে আমার রব! আমাকে আবার ফেরত পাঠান, যাতে আমি সৎকাজ করতে পারি যা আমি আগে করিনি। না, এটা হবার নয়। এটা তো তার একটি বাক্য মাত্র যা সে বলবেই৷তাদের সামনে বারযাখ থাকবে উত্থান দিন পর্যন্ত।’ (সুরা মুমিনুন: ৯৯-১০০)\nএকটি হাদীসে বিশ্বাসী পুণ্যবান আর অবিশ্বাসীও পাপাচারীদের মৃত্যুর বিস্তারিত বিবরণ দেয়া হয়েছে। আবূ হুরায়রা রা. থেকে বর্ণিত। নবীজী সা. বলেন-‘মৃত্যুর সময় মানুষের নিকট ফিরিশতা আগমন করেন। অতএব মুমূর্ষু ব্যক্তি উত্তম লোক হলে তারা বলেন, হে পবিত্র আত্মা! পবিত্র দেহ থেকে প্রশংসিত অবস্থায় বের হয়ে এসো এবং আল্লাহর রহমত ও সুঘ্রাণের সুসংবাদ গ্রহণ করো। তোমার রব তোমার প্রতি অসন্তুষ্ট নন। রূহ বের হয়ে আসা পর্যন্ত তারা এভাবে আহবান জানাতে থাকে। অতঃপর রূহ বের হয়ে আসলে তারা তা নিয়ে আসমানে আরোহণ করেন। এ রূহের জন্য আসমানের দরজা খুলে দেয়া হয়। জিজ্ঞেস করা হয়, সে কে? ফিরিশতাগণ বলেন, অমুক ব্যক্তি। তখন বলা হয়, পবিত্র আত্মাকে স্বাগতম, যা ছিল পবিত্র দেহে। প্রশংসিত অবস্থায় তুমি প্রবেশ করো, আল্লাহর রহমাত ও সুঘ্রাণের সুসংবাদ গ্রহণ করো। তোমার রব তোমার প্রতি অসন্তুষ্ট নন। তাকে অবিরতভাবে এ সংবাদ প্রদান করা হয়, যাবত না তা মহামহিম আল্লাহ যে আসমানে অবস্থান করেন সেখানে পৌঁছে যায়। মুমূর্ষু ব্যক্তি পাপাচারী হলে ফিরিশতা বলেন, হে নিকৃষ্ট দেহের নিকৃষ্ট আত্মা! নিন্দিত অবস্থায় বের হয়ে আয় এবং উত্তপ্ত গরম পানি ও রক্ত-পুঁজের দুঃসংবাদ গ্রহণ কর এবং অনুরূপ বহু বিষাক্ত বস্তুর। রূহ বের হয়ে আসা পর্যন্ত তারা এভাবে আহবান জানাতে থাকেন। অতঃপর তারা রূহসহ উর্দ্ধাকাশে আরোহণ করেন। কিন্তু তার জন্য দরজা খোলা হয় না। জিজ্ঞেস করা হয়, এ ব্যক্তি কে? বলা হয়, অমুক। তখন বলা হয়, নিকৃষ্ট দেহের নিকৃষ্ট আত্মার জন্য নেই কোন সাদর সম্ভাষণ। তুই নিন্দিত অবস্থায় ফিরে যা। কারণ তোর জন্য আকাশের দ্বারসমূহ খোলা হবে না। অতঃপর একে আসমান থেকে ফিরিয়ে দেয়া হয় এবং তা কবরে ফিরে আসে।’ (ইবন মাজাহ ৪২৬২)\nএ লম্বা হাদীসে আমরা উভয় প্রকার মানুষের মৃত্যুকালীন অবস্থা জানতে পারলাম।\nজানলাম, পুণ্যবানদের মৃত্যু হবে খুব সহজেই। মৃত্যুর ফিরিশতা তাদেরকে অভয় ও সান্ত¦না দিবেন। শোনাবেন জান্নাতের সুসংবাদ। আল্লাহ এই বিশ্বাসী বান্দাদের সম্পর্কে বলেন-‘নিশ্চয় যারা বলে, আমাদের রব আল্লাহ্, তারপর অবিচলিত থাকে, তাদের কাছে নাযিল হয় ফেরেশতা (এ বলে) যে, তোমরা ভীত হয়ো না, চিন্তিত হয়ো না এবং তোমাদেরকে যে জান্নাতের প্রতিশ্রুতি দেয়া হয়েছিল তার জন্য আনন্দিত হও।’ (সুরা হা মীম সাজদা : ৩০)\nঅর্থাৎ, যারা এক আল্লাহয় বিশ্বাস রাখে এবং এ বিশ্বাসের দাবীতে অবিচল থাকে, মৃত্যুর সময় এই সুসংবাদ তাদের জন্যই। আল্লাহ অন্য আয়াতে আরো বলেন- ‘হে প্রশান্ত আত্মা! তুমি তোমার রবের কাছে ফিরে আস সন্তুষ্ট ও সন্তোষভাজন হয়ে। অতঃপর আমার বান্দাদের অন্তর্ভুক্ত হও। আর আমার জান্নাতে প্রবেশ কর।’ ( সুরা ফজর: ২৭-৩০)\nকতই সৌভাগ্যবান হবেন এই নেককার বা পুণ্যবানরা! তাদের মৃত্যুটাও হবে কত স্বাচ্ছন্দের!\nমৃত্যুর প্রস্তুতি গ্রহণঃ\nমানুষের জীবনে নিশ্চিতভাবে মৃত্যু আসবেই। কেউ তা থেকে রক্ষা পাবে না। তবে তারাই ধন্য যারা পুণ্যময় জীবন যাপন করে মৃত্যুকে বরণ করেছেন। তাই আসুন আমরাও মৃত্যুর প্রস্তুতি নিয়ে রাখি। যেন মৃত্যুর সময় আক্ষেপ করতে না হয়। তাই নবীজী সা. বেশি করে মৃত্যুর কথা স্মরণ করতে বলেছেন। আবু হুরায়রা রা. থেকে বর্ণিত, তিনি বলেন, রাসুলুল্লাহ সা. বলেছেন- তোমরা অধিক পরিমাণে জীবনের স্বাদ হরণকারী অর্থাৎ মৃত্যুকে স্মরণ করো। (ইবন মাজাহ ৪২৫৮)\nবুদ্ধিমান তো সেই যে বিপদে পড়ার আগেই উদ্ধারের পূর্ণ প্রস্তুুত নিয়ে রাখে। হাদীসে সেই মৃত্যুর প্রস্তুতির কথা বলা হয়েছে বারবার। ইবনে উমার রা. থেকে বর্ণিত, তিনি বলেন, আমি রাসুলুল্লাহ সা. -এর সাথে ছিলাম। এমতাবস্থায় এক আনসারী নবী সা.-এর নিকট এসে তাকে সালাম দিলো। অতঃপর বললো, হে আল্লাহর রাসূল! মুমিনদের মধ্যে সর্বাপেক্ষা উত্তম কে? তিনি বলেন, স্বভাব-চরিত্রে তাদের মধ্যে যে ব্যক্তি অধিক উত্তম। সে পুনরায় জিজ্ঞেস কররো, মুমিনদের মধ্যে সর্বাপেক্ষা বুদ্ধিমান কে? তিনি বলেন, তাদের মধ্যে যারা মৃত্যুকে অধিক স্মরণ করে এবং মৃত্যু পরবর্তী জীবনের জন্য উত্তমরূপে প্রস্ত্ততি গ্রহণ করে, তারাই সর্বাধিক বুদ্ধিমান। (ইবন মাজাহ ৪২৫৯)\nলেখকঃ ইমাম, বায়তুল আমান জামে মসজিদ, মেইন বাসস্ট্যান্ড কালীগঞ্জ, ঝিনাইদহ।\nমুহাদ্দিস, বলিদাপাড়া মাদরাসা, কালীগঞ্জ, ঝিনাইদহ।\nএই সংবাদটি 1733 বার পঠিত হয়েছে


ইনকিলাব ডেস্ক | প্রকাশের সময় : ৬ জুলাই, ২০২০, ৪:২০ পিএম\nকোনো মুসলিমের মৃতদেহ কবরস্থ করার পরিবর্তে জোরপূর্বক পুড়িয়ে ফেলার ঘটনায় শ্রীলংকায় মামলা হয়েছে। মামলার শুনানি হবে ১১ জুলাই। আরও ক্ষোভের ব্যাপার হলো, সরকারি বাহিনী দেশেটির নাগরিক তিন সন্তানের মা ফাতেমা রিনোজার করোনা উপসর্গ ছিল কি-না, বা সে মারা গিয়েছে কিনা সেব্যাপারে তার পরিবারের সাথে করেছে অমানবিক ওচতুর আচরণ।–সাউথ এশিয়ান মনিটর, বিবিসি\nঘটনার বিবরণে জানা যায়, শ্রীলংকায় গত ৪ মে ৪৪ বছর বয়সী, তিন সন্তানের মা এবং সংখ্যালঘু মুসলিম সম্প্রদায়ের সদস্য ফাতিমা রিনোজাকে কোভিড-১৯ এর লক্ষণ নিয়ে হাসপাতালে ভর্তি করা হয়। ফাতিমা শ্বাস-প্রশ্বাসের সমস্যা নিয়ে হাসপাতালে ভর্তি হয়েছিলেন এবং কর্তৃপক্ষ আশঙ্কা করছিল যে, সে কোভিড-১৯-এ আক্রান্ত।তার স্বামী মোহাম্মদ শফিক বলেন, যে দিন তাকে হাসপাতালে ভর্তি করা হলো, সেদিন থেকেই তাদের উপরে চড়াও হয়েছে কর্তৃপক্ষ।\nপুলিশ আর সামরিক বাহিনীর সদস্যরা আমাদের ঘরের দরজায় হাজির হয়, বলে জানান তিনি। আমাদেরকে ঘর থেকে বের করে দিয়ে তারা সেখানে সব জায়গায় স্প্রে করে। আমরা সবাই আতঙ্কিত হয়ে পড়ি, কিন্তু তারা আমাদেরকে কিছুই ব্যাখ্যা দেয়নি। এমনকি তিন মাসের শিশুকেও তারা পরীক্ষা করে এবং আমাদেরকে কুকুরের মতো কোয়ারেন্টিন সেন্টারে নিয়ে যাওয়া হয়। মোহাম্মদ বলেন, পরিবারের সদস্যদের সারা রাত আটকে রেখে পরদিন ছেড়ে দেয়া হয় এবং তাদেরকে দুই সপ্তাহ কোয়ারেন্টিনে থাকতে বলা হয়। ততক্ষণে তারা জানতে পারেন যে, ফাতিমা হাসপাতালে নিঃসঙ্গ অবস্থায় মারা গেছে।\nফাতিমার বড় ছেলে বলেন যে, সে হাসপাতালে যেতে চায় মৃতদেহ চিহ্নিত করার জন্য। কিন্তু তাদের জানানো হয় মৃতদেহ পরিবারের কাছে দেয়া হবে না, কারণ তার মৃত্যুর সাথে কোভিড-১৯ এর সম্পর্ক রয়েছে। তার বদলে মৃতদেহ পুড়িয়ে দেয়ার জন্য জোর করে তাদের কাছ থেকে কাগজে স্বাক্ষর নেয়া হয়। যদিও মুসলিম আইনে মৃতদেহ পোড়ানোটা নিষিদ্ধ। তার বাবা শফিক বলেন, তাকে জানানো হয় যে, আরও পরীক্ষা নিরীক্ষার জন্য ফাতিমার শরীরের বিভিন্ন অংশ নেয়া হবে। তার করোনা হয়ে থাকলে বিভিন্ন অংশ নেয়ার প্রয়োজন কেন তাহলে? তিনি মনে করেন, ফাতিমাকে কি করা হয়েছে, এটা সত্যিকারভাবে তাদেরকে জানানো হয়নি।\nফাতিমার পরিবার আর শ্রীলংকার মুসলিম সম্প্রদায়ের অন্যান্যরা বলেছেন যে, কর্তৃপক্ষ তাদের অধিকার খর্ব করেছে। কারণ, করোনায় মৃত ব্যক্তিকে কবর দেয়ায় কোন বাধা নেই। তারা বলেছেন, মুসলিমদের বিরুদ্ধে সংখ্যাগুরু সিংহলীদের বৈষম্যের এটা নতুন উপায়। দেশের সুপ্রিম কোর্টে তারা পোড়ানোর আইনের বিরুদ্ধে আবেদন করেছেন। ১৩ জুলাই এটা নিয়ে শুনানি শুরু হবে।\nশ্রীলংকায় অনেক মুসলিমই মনে করেন যে, ২০১৯ সালের এপ্রিলের পর থেকে তাদের বিরুদ্ধে অপপ্রচার শুরু হয়েছে। ওই সময় কলম্বোতে হোটেল ও গির্জায় সন্ত্রাসী হামলায় আড়াই শতাধিক মানুষ নিহত হয়েছিল। ৩১ মার্চ শ্রীলংকায় প্রথম একজন মুসলিম করোনা ভাইরাসে মারা যাওয়ার পর থেকেই, কিছু মিডিয়া প্রকাশ্যে মুসলিম সম্প্রদায়ের বিরুদ্ধে ভাইরাস ছড়ানোর অভিযোগ করে আসছে। যদিও শ্রীলংকায় এ পর্যন্ত ১১ জন মাত্র করোনায় মারা গেছে। সবগুলো মৃতদেহই সেখানে পুড়িয়ে ফেলা হয়েছে।\nসরকারের প্রধান এপিডেমিওলজিস্ট ড. সুগাথ সামারাবিরা বিবিসিকে বলেছেন, বিশ্ব স্বাস্থ্য সংস্থা সারা বিশ্বের উদ্দেশ্যেই নির্দেশনা দিয়েছে। মেডিকেল বিশেষজ্ঞদের পরামর্শ নিয়ে সেটাকে দেশের উপযোগী করে সরকার পোড়ানোর এই সিদ্ধান্ত গ্রহণ করেছে। কিন্তু মুসলিম অধিকার কর্মী, কমিউনিটি নেতা এবং রাজনীতিবিদরা শ্রীলংকা সরকারকে এই সিদ্ধান্ত পুনর্বিবেচনা করতে বলেছে।\nএদিকে, স্ত্রীর মৃত্যুর ছয় সপ্তাহ পরে এসেও শফিক এটা নিশ্চিত হতে পারছেন না যে, তার আদৌ কোভিড-১৯ হয়েছিল কি না। তাকে কবর দিতে না পারার যন্ত্রণা এখনও তাঁকে কুঁড়ে কুঁড়ে খাচ্ছে। একটা জিনিসই তিনি বারবার বলছেন, আমরা মুসলিমরা আমাদের মৃতদেহকে পোড়াই না।


স্কুল সার্ভিস কমিশনে নিয়োগ সংক্রান্ত দুর্নীতি প্রকাশ্যে এসেছে! যা নিয়ে চরম অস্বস্তিতে রাজ্য সরকার। সরকারি দফতরে বসেই দিনের পর দিন ভুয়ো নিয়োগের সুপারিশ করা হয়েছে বলে অভিযোগ। - Bengali Oneindia\n11 min ago IPL 2022: দিল্লি বনাম পাঞ্জাব হাইভোল্টেজ ম্যাচে একাধিক নজির তৈরির হাতছানি\n15 min ago রপ্তানি বন্ধ করল ভারত, বিশ্বব্যাপী বাড়ছে গমের দাম\n20 min ago বজরং দলের কর্মকর্তাদের বন্দুক চালানোর ভিডিও ভাইরাল , ড্যামেজ কন্ট্রোল নেতার\n21 min ago IPL 2022: অজিঙ্ক রাহানের আইপিএল অভিযান শেষ! ভারতের টেস্ট দলে ফেরানোর সম্ভাবনা পূজারাকে\n| Updated: Wed, May 4, 2022, 16:18 [IST]\nস্কুল সার্ভিস কমিশনে নিয়োগ সংক্রান্ত দুর্নীতি প্রকাশ্যে এসেছে! যা নিয়ে চরম অস্বস্তিতে রাজ্য সরকার। সরকারি দফতরে বসেই দিনের পর দিন ভুয়ো নিয়োগের সুপারিশ করা হয়েছে বলে অভিযোগ। আর এই কেলেঙ্কারি'র পর্দাফাঁস করার তদন্ত ইতিমধ্যে সিবিআইকে দিয়েছে কলকাতা হাইকোর্ট। ইতিমধ্যে অভিযোগ করে ঘটনার তদন্ত শুরু করেছেন কেন্দ্রীয় তদন্তকারী আধিকারিকরা।\nআর এর মধ্যেই এবার টেটের নিয়োগে দুর্নীতির অভিযোগ। ২০১৪ সালের টেটের নিয়োগে দুর্নীতি হয়েছে। আর সেই দুর্নীতির একেবারে সুত্রে পৌঁছানো প্রয়োজন। আর সেই কারণে সিবিআই তদন্ত চেয়ে কলকাতা হাইকোর্টে মামলা বিজেপির তরফে।\nআজ বুধবার একটি জনস্বার্থ মামলা দায়ের করা হয়েছে। প্রধান বিচারপতির ডিভিশন বেঞ্চে এই মামলাটি করেছেন বিজেপির রাজ্য কমিটির সদস্য তাপস ঘোষ। সবকিছু ঠিক থাকলে চলতি সপ্তাহেই এই সংক্রান্ত মামলার শুনানি হতে পারে। তবে এহেন মামলায় নিঃসন্দেহে চাপ বাড়তে পারে শিক্ষা দফতরের।\nএই মামলায় ব্রাত্য বসুর একটি মন্তব্যকে হাতিয়ার করা হয়েছে। যদিও এক সংবাদমাধ্যমকে শিক্ষামন্ত্রী জানিয়েছেন, এই বিষয়ে তাঁর কিছু জানা নেই। তিনি সেই সময়ে দায়িত্বেই ছিলেন না।\nঅন্যদিকে মামলাকারী আবেদনকারীর দাবি, টেট পরীক্ষাতে যোগ্য প্রার্থীদের সুযোগ করে দেওয়া হয়নি। টাকার বিনিয়মে চাকরি দেওয়া হয়েছে বলেও মামলাকারী তাঁর আবেদনে জানিয়েছেন। এর পিছনে শাসকদলের বহু মাথা জড়িত রয়েছে বলেও দাবি আবেদনকারীর।\nতবে ২০১৪ টেট নিয়ে এটাই নতুন মামলা নয়, বিভিন্ন সময়ে একাধিক মামলা হয়েছে। সেই সমস্ত মামলাতে আদালত বহুক্ষেত্রেই তদন্তের নির্দেশ দেয়। কিন্তু কখনও সঠিক ভাবে তদন্ত হয়নি বলে দাবি মামলাকারীর। মেধা তালিকার মধ্যেও সচ্ছতা নেই বলে দাবি করা হয়েছে ওই মামলাতে।\nখুব শিঘ্রই এই সংক্রান্ত মামলা'র শুনানি হবে প্রধান বিচারপতির ডিভিশন বেঞ্চে। মামলা'র গতিপ্রকৃতি কোন দিকে গড়ায় সেদিকেই এখন নজর সব পক্ষের। টেট পরীক্ষায় দুর্নীতি হয়েছে। মোটা অঙ্কের টাকার বিনিময়ে অনেকেই চাকরি পেয়েছেন। অনেকেই এমন অভিযোগ করেছেন। আর এর মধ্যে এই মামলা অভিযোগে নয়া মাত্রা যোগ করবে বলে মনে করছে আইনজীবীদের একাংশ।\nবলে রাখা প্রয়োজন, এসএসসি'তে নিয়োগ দুর্নীতি নিয়ে এফআইআর করেছে সিবিআই। আর সেই মতো মামলার তদন্ত শুরু করা হয়েছে। আর সেই এফআইআরের সুত্র ধরেই সম্ভবত গোটা ঘটনার তদন্ত করতে পারে ইনফোর্সমেন্ট ডিরেক্টরেটও।\nইতিমধ্যে এই বিষয়ে সিবিআইয়ের কাছে ইডির তদন্তকারীরা খোঁজখবর নিয়েছেন বলেও খবর।\nআত্মহত্যা প্রমাণের চেষ্টা! রাজ্যের তদন্তে খামতির অভিযোগে হাইকোর্টে সরব আনিসের পরিবার\n৫ ধর্ষণ, গণধর্ষণ এবং ধর্ষণের চেষ্টার ঘটনায় কেস ডায়েরি তলব হাইকোর্টের\nএকের পর এক ধর্ষণের অভিযোগ বাংলায়! হাঁসখালিতে পরিবারের নিরাপত্তা চেয়ে হাইকোর্টে আইনজীবী\nক্যান্সারে আক্রান্ত সোমা দাসকে নিয়োগ করা যায়? ভেবে দেখার নির্দেশ হাইকোর্টের\ncalcutta high court kolkata high court tet west bengal school service commission school cbi investigation cbi টেট হাইকোর্ট স্কুল পশ্চিমবঙ্গ স্কুল সার্ভিস কমিশন সিবিআই সিবিআই তদন্ত কলকাতা হাইকোর্ট\nBJP leader files case in Calcutta High Corurt, demands CBI probe in TET recruitment case


সকালে ঘুম থেকে উঠে খালি পেটে খান এই ৩ খাবার, এতেই বাড়বে আপনার Immunity |5for empty stomach to boost immunity Pnb\nসকালে ঘুম থেকে উঠে খালি পেটে খান এই ৩ খাবার, এতেই বাড়বে আপনার Immunity\nFirst Published May 22, 2021, 7:42 PM IST\nকরোনা কালে দেহে রোগ প্রতিরোধ ক্ষমতা তৈরি করা অত্যন্ত প্রয়োজন। করোনা থেকে বাঁচাতেও সাহায্য করে দেহের রোগ প্রতিরোধ ক্ষমতা। কিছু খাবার আছে যা খালি পেটে খেলে দেহে রোগ প্রতিরোধ ক্ষমতা বাড়াতে সাহায্য করে। থাকল তেমনই ৩টি খাবার, যা খালি পেটে খেলে রোগ প্রতিরোধ ক্ষমতা বাড়ে।\nমধু- খালি পেটে হালকা গরম জলের সাঙ্গে এক চা চামচ মধু ওজন হ্রাস, ত্বক এবং অনাক্রম্যতা জন্য ভালো কাজ করে। অতিরিক্ত স্বাদ এবং পুষ্টির জন্য এর সঙ্গে লেবু মিশিয়ে খেতে পারেন। এই পানীয়টি অ্যান্টিব্যাকটেরিয়াল অনাক্রম্যতা জন্য দুর্দান্ত।\nরসুন- রসুনের অ্যান্টিবায়োটিক এবং অ্যান্টিব্যাকটেরিয়াল বৈশিষ্ট্য রয়েছে। এটি আপনাকে প্রাকৃতিকভাবে সংক্রমণ থেকে মুক্ত হতে সাহায্য করতে পারে। শুধু তাই নয়, এটি রক্তে শর্করার মাত্রা নিয়ন্ত্রণ করতে এবং ফুসফুস-সম্পর্কিত অন্যান্য সমস্যায় বিশেষ কার্যকরী। সর্বাধিক বেনিফিট কাটতে আপনার খালি পেটে গরম পানিতে রসুনের দু'টি শুঁটি থাকতে পারে। আরও ভালো ফল পেতে সকাল বেলা জলের সঙ্গে ১-২ টি রসুন মিশিয়ে খান।\nআমলকি- আমলকি, যাকে ইন্ডিয়ান গুজবেরিও বলা হয়। এতে প্রচুর পরিমাণে ভিটামিন-সি থাকে।এটি আপনার রোগ প্রতিরোধ ক্ষমতা বাড়িয়ে দেয়। গরম জলে আমলকি মিশিয়ে খাওয়া খুব ভালো। এটি অ্যান্টিঅক্সিডেন্টগুলিতেও সমৃদ্ধ করে যা খালি পেটে খেলে ত্বক এবং চুল চকচকে হয় ।\nদেশি ঢোলের-তালে কোমর দুলিয়ে উদ্দাম নৃত্য ব্রিটিশ তরুণ ছাত্রের,মুহূর্তে ভাইরাল ভিডিও টি!\nমজার ছলে সহপাঠীকে সজোরে থাপ্পড়, ক্লাসের মধ্যে মৃত্যুর কোলে ঢলে পড়ল ছাত্র\nএজবাস্টনে দ্বিতীয় ইনিংসে ২৪৫ রানে অলআউট ভারত, ইংল্য়ান্ডের টার্গেট ৩৭৮ রান\nজানেন কি?স্বামী বিবেকানন্দের এই সাতটি বাণী আপনার জীবন বদলে দিতে পারে!\nইয়ার্কি থেকে মারামারি, তারপরে মৃত্যু একাদশ শ্রেণির এক ছাত্রের\nতৃনমূল নেতাকে মারধরের ভিডিও এখন 'ভাইরাল'\nViral Video : বৃদ্ধ বাবাকে মাটিতে ফেলে মারছে 'গুনধর' ছেলে


একেলা দৌড়বিদের কনজেকচার (The Lonely Runner Conjecture) - বিজ্ঞান স্কুল\nধরা যাক, একটা গোল ট্র্যাকে কয়েকজন দৌড়বিদ দৌড়চ্ছে। তারা কে বা কোথা থেকে এসেছেন এটা আপাতত আমাদের কাছে গুরুত্বপূর্ণ নয়, কিন্তু গুরুত্বপূর্ণ বিষয় হচ্ছে যে তাদের সবার বেগ আলাদা। সুতরাং কোন দুইজনের বেগ এক হয়ে গেলেই পুরো আয়োজন ব্যর্থ হয়ে যাবে।\nআরও ধরা যাক যতজন দৌড়চ্ছে তাদের সংখ্যা k। আমি আগেই বলেছি কারা কারা দৌড়চ্ছে সেটা কখনও আমাদের কাছে গুরুত্বপূর্ণ নয়। কিন্তু কেউ বাড়তি বিনোদনের জন্য দৌড়বিদদের একটা লিস্ট করে ফেলতে পারে(যেমন: কচ্ছপ, শ্লথ, উসাইন বোল্ট ইত্যাদি)।\nট্র্যাকের দৈর্ঘ্য আমাদের সুবিধের জন্য নেওয়া যেতে পারে এক কিলোমিটার(মানে এক একক)। একেবারে শুরুতে মানে যখন অতিক্রান্ত সময় t=0 তখন সবাই এক জায়গাতে থাকে এবং সংকেত পাওয়ার সাথে সাথে একসাথে দৌড়ানো শুরু করে।\nএবার আমাদের কিছু অবাস্তব শর্ত কল্পনা করে নিতে হবে। প্রথমটি হচ্ছে, দৌড়বিদদের বেগ সবসময় একই থাকে, কখনও এক বিন্দু পরিবর্তিত হয় না। দ্বিতীয়ত, দৌড় কখনও শেষ হয় না। অর্থাৎ গোল ট্র্যাকে তারা সবাই সারা জীবনের জন্য দৌড়াতে থাকবে, পুরো এক কিলোমিটার ঘুরে আসার পর আবার দৌড়াতে থাকবে।\nযাই হোক, দৌড়াতে দৌড়াতে কোন দৌড়বিদ কখনো কখনো একা হয়ে যেতে পারে। একজন দৌড়বিদ তখনই একা হয়ে যায় যখন তার সবচেয়ে কাছের প্রতিদ্বন্দ্বীর থেকে তার দূরত্ব অন্তত কিলোমিটার হবে। অর্থাৎ একজন একলা দৌড়বিদের দূরত্বের মধ্যে অন্য কেউ থাকবে না।\nএকলা দৌড়বিদের অনুমান বা Lonely Runner Conjecture (বলে রাখা উচিৎ গণিতে কনজেকচারকেই অনুমান বলে। কনজেকচার হচ্ছে এমন কিছু থিওরি যাদের সন্তোষজনক কোন প্রমাণ পাওয়া যায় নি) বলে যে এমন একটা সময় পাওয়া যাবে যখন ট্র্যাকের সব দৌড়বিদ কমপক্ষে একবারের জন্য হলেও একা হয়ে আসবে।\nনাম্বার থিওরির একটা সমস্যা নিয়ে আলোচনা করা যাক। তবে তার আগে কিছু জিনিস ব্যাখ্যা করা প্রয়োজন।\nধরা যাক আমাদের কাছে একটা বাস্তব সংখ্যা r দেওয়া হল। তাহলে দিয়ে বুঝাবে r এবং এর সবচেয়ে কাছের পূর্ণ সংখ্যার পার্থক্য। যেমন ধরা যাক 3.14 এর সবচেয়ে কাছের পূর্ণসংখ্যা 3। তাহলে ।\nমনে করি D একটি পূর্ণ সংখ্যার সেট এবং এর সদস্য k সংখ্যক। এই সেটের সদস্যদের একটি বৈশিষ্ট্য হচ্ছে এরা সবাই সহমৌলিক। অর্থাৎ এই সেটের সদস্যদের মাঝে এক ছাড়া অন্য কোন সাধারণ উৎপাদক নেই।\nতাহলে প্রমাণ করতে হবে যে এমন একটি বাস্তব সংখ্যা t পাওয়া যাবে যার জন্য D এর যে কোন সদস্য(ধরা যাক v) এর জন্য সবসময় ।\nকনজেকচারটি দিয়েছিলেন জে. এম. উইলস ১৯৬৭ সালে, আর এর নাম Lonely Runner Conjecture রাখেন এল. গডউইন ১৯৯৮ সালে। যদিও সমস্যাটি আসলে কম্বিনেটরিক্সের একটি অনুমান, কিন্তু নাম্বার থিওরির ক্ষেত্রেও এটি অনেক গুরুত্বপূর্ণ, বিশেষ করে Diophantine Approximation নিয়ে যখন কাজ করা হয় তখন।\nk=1 এর জন্য আমরা জানি একলা দৌড়বিদের কনজেকচারটি সত্য, কারণ তখন ট্র্যাকে খেলোয়াড়ই মাত্র একজন। k=2 এর জন্যও খুব সহজে কনজেকচারটি প্রমাণ করা যেতে পারে। k=3 এর জন্য প্রমাণটি এক পৃষ্ঠার খুব একটা বেশি হবে না।\nকিন্ত k এর মান যত বাড়তে থাকে, সমস্যাটির সমাধান ততই জটিল হতে থাকে। যেমন ধরা যাক এম.আই.টি. এর একদল গণিতবিদ k=6 এর জন্য কনজেকচারটির যে প্রমাণটি দিয়েছিলেন সেটি পাঁচ নয় দশ নয়, একেবারে ৫০ পৃষ্ঠা লম্বা ছিল! কিন্তু আরও আনন্দের ব্যাপার হচ্ছে ফরাসি গণিতবিদ জেরোম রেনাল্ট আরও সুন্দর একটি পদ্ধতি ব্যবহার করে k=6 এর জন্য সমস্যাটি প্রমাণ করতে জায়গা নিয়েছিলেন মাত্র ৯ পৃষ্ঠা।\nগণিতের হাজার হাজার সমাধানহীন সমস্যার মাঝে তাই একলা দৌড়বিদের অনুমান বা Lonely Runner Conjecture এখনও একটি। এই ক্ষেত্রে বিখ্যাত ফার্মার লাস্ট থিওরেমের সাথে কনজেকচারটির একটা মিল খুঁজে পাওয়া যায়। দুটি সমস্যাই খুব সহজে বুঝা যায়, কিন্তু সমাধান করা মোটেও সহজ নয়।\nএখন পর্যন্ত k=7 এর জন্য কনজেকচারটি সত্য প্রমাণিত হয়েছে আর k=7 এর জন্য প্রমাণটি করেছেন স্পেনের দুইজন গণিতবিদ। কিন্তু এর থেকে বড় কোন মানের জন্য অনুমানটি এখনও একটি অনুমান।\nনাম্বার থিওরির যে সমস্যাটি দিয়েছিলাম সেটির কথা মনে আছে। যারা এখনও বুঝতে পারেনি তাদের একটা চমক দেওয়া যাক। ওই সমস্যাটিও কিন্তু লোনলি রানার কনজেকচার, চেহারাটা একটু পাল্টেছে কেবল।\nকনজেকচারে আমাদের কাছে k জন দৌড়বিদ ছিল যাদের সবার বেগ আলাদা। তাদের বেগকে আমরা পূর্ণসংখ্যায় পরিণত করে ফেলতে পারি। যেমন ধরা যাক দৌড়বিদ তিনজন এবং তাদের বেগ প্রতি সেকেন্ডে যথাক্রমে 0.5, 0.27 এবং 0.13। তাহলে তাদের বেগ যদি 50, 27, 13 ধরা হয় তবে আপেক্ষিকভাবে ওদের অবস্থানের কিন্তু কোন পরিবর্তন ঘটে না। সুতরাং k জন দৌড়বিদের সবার বেগ পূর্ণসংখ্যা করে তাদের গ.সা.গু. দ্বারা ভাগ করে এদেরকে সহমৌলিক বানানোর পড় ধরে নেওয়া যায় বেগগুলো D সেটের সদস্য।\nআমরা এতক্ষণ দৌড়বিদদের অবস্থান মাপছিলাম ট্র্যাকের সাপেক্ষে। এবার একটু মজা করা যাক, আমরা দৌড়বিদদের অবস্থান মাপি একজন নির্দিষ্ট দৌড়বিদের সাপেক্ষে। আমরা যদি k জনের কোন একজনকে স্থির ধরে নেই (তাহলে অবশ্য এটাও ধরে নিতে হবে যে ট্র্যাকটিও দৌড়বিদদের বিপরীত দিকে চলছে, অর্থাৎ ট্র্যাকেরও বেগ আছে) তখন কি হবে?\nএবার দ্বিতীয় আরেকজন দৌড়বিদকে বিবেচনা করা যায় যার বেগ হচ্ছে v। তাহলে t সময় দৌড়বিদের অতিক্রান্ত দূরত্ব হবে vt কিলোমিটার। vt যদি পূর্ণসংখ্যা হয় তবে একটু চিন্তা করলেই বুঝা যাবে যে স্থির ধরে নেওয়া দৌড়বিদ আর দ্বিতীয় দৌড়বিদ এখন একই অবস্থানে। যদি দ্বিতীয় দৌড়বিদের অতিক্রান্ত দূরত্ব পূর্ণসংখ্যা না হয় তবে ||vt|| দিয়ে স্থির দৌড়বিদের থেকে তার দূরত্ব প্রকাশ পাবে।\nএখন যদি কোন নির্দিষ্ট সময় t তে ট্র্যাকের প্রতিটি দৌড়বিদের থেকে স্থির দৌড়বিদের দূরত্ব এর থেকে বেশি হয় তবেই বুঝা যাবে স্থির ধরে নেওয়া দৌড়বিদ একলা হয়ে যাবে। সুতরাং D সেটের যে কোন উপাদান v নেওয়া হলে যদি সবক্ষেত্রেই ||vt|| ≥ হয় তবেই স্থির দৌড়বিদ একা হয়ে যাবে।\nএভাবে প্রতিজনকেই একবার করে স্থির ধরে নিয়ে যদি প্রতিবার ||vt|| ≥ প্রমাণ করা যায় তবে সকল দৌড়বিদকেই কমপক্ষে একবার একা প্রমাণ করা যাবে। সুতরাং ওই দৌড়বিদদের জন্য Lonely Runner Conjecture প্রমাণিত হবে।\nআরও পড়ার জন্য দেখতে পারেন এখানে https://terrytao.wordpress.com/2015/05/13/a-remark-on-the-lonely-runner-conjecture/\nকনজেকচার কম্বিনেটরিক্স গণিত দৌড় নাম্বার থিওরি লোনলি রানার সংখ্যা তত্ত্ব সমস্যা


গুজবঃ এ এম ডির নেক্সট জেনারেশন জিপিউ ল্যাবের মধ্যে চালানো হচ্ছে - PC Builder Bangladesh - Latest hardware, gaming industries news, reviews, guides and more.\nHome Computer Components Gfx Cards গুজবঃ এ এম ডি...\nগুজবঃ এ এম ডির নেক্সট জেনারেশন জিপিউ ল্যাবের মধ্যে চালানো হচ্ছে\nএ এম ডির নেক্সট জেনারেশন স্যাম্পল জিপিউ রেডি?\nকিছু সোর্স অনুযায়ী এ এম ডির নেক্সট জেনারেশন ৭ ন্যানোমিটার আর্কিটেকচারের জিপিউ স্যাম্পল অলরেডি তাদের ল্যাবের মধ্যে চালানো হচ্ছে। এ এম ডির নেক্সট জেনারেশনের জিপিউর আর্কিটেকচারের নাম হতে যাচ্ছে ‘নাভি‘। তাদের এই নাভি জিপিউ হতে যাচ্ছে সর্বপ্রথম ৭ ন্যানোমিটার আর্কিটেকচারের গ্রাফিক্স কার্ড।\nএটি অবশ্য পরিস্কার যে ২০১৯ সালের দ্বিতীয়ার্ধে বা স্পেসিফিকালি বলতে গেলে জুলাই থেকে সেপ্টেম্বরের মধ্যেই আমরা এ এম ডির নাভি আর্কিটেকচারের গ্রাফিক্স কার্ড মার্কেটে দেখতে যাচ্ছি। ভালো খবর হচ্ছে, জিপিউকে সম্পূর্ণ গেমিং ও প্রফেশনাল কাজের জন্য অপ্টিমাইজ করতে এখনি ল্যাবের মধ্যে স্যাম্পল জিপিউ ফুল টাইম চালানো হচ্ছে। সাধারণ ক্ষেত্রে, রিলিজের ৬ থেকে ৭ মাস আগেই স্যাম্পল উন্নতির কাজ করা শুরু হয়ে থাকে। এই স্যাম্পলকে বলা যেতে পারে একদম খুবই আর্লি স্যাম্পল। ফাইনাল প্রোডাক্ট হিসেবে আসার আগে এই জিপিউর আর্কিটেকচারকে আরো অনেক ইম্প্রুভ করা হবে। এ এম ডিকে আরো অনেক লম্বা পথ পাড়ি দিতে হবে যদি তারা এনভিডিয়াকে ভালো মানের কম্পিটিশন দেয়ার জন্য গ্রাফিক্স কার্ড আগামি বছর বাজারে আনতে চায়।\nসেই একই সোর্স বলছে এ এম ডির ৭ ন্যানোমিটার আর্কিটেকচারের নাভি জিপিউ প্রত্যাশার থেকে অনেক ভালো করছে। অবশ্য তাদের কাছ থেকে কোন ডিটেইল্ড স্পেসিফিকেশন বা পাওয়ার ড্র সম্পর্কে কোন তথ্য না পাওয়া যায় নি। তবে আগের সব গুজব থেকে যা জানা গিয়েছে এ এম ডির নেক্সট জেনারেশন জিপিউ ৩০০ ডলারের বাজেট রেঞ্জে GTX 1080 বা RTX 2070 এর সমান বা কাছাকাছি পারফর্মেন্স দিতে সক্ষম হবে। এছাড়া সেই সোর্স অনুযায়ী এ এম ডির নেক্সট জেনারেশন জিপিউ রিলিজ হবে প্রথমে মিড রেঞ্জ গ্রাফিক্স কার্ড মার্কেটে যা রিপ্লেস করবে RX 500 ও 400 সিরিজ গ্রাফিক্স কার্ডগুলোকে। এ এম ডি এরকম রোডম্যাপ বজায় রাখলে হাই এন্ড জিপিউ আমরা ২০১৯ এর শেষের দিকে বা ২০২০ সালের শুরুর আগে দেখতে পাচ্ছি না।\nএ এম ডি অলরেডি অফিসিয়াল কনফার্মেশন দিয়ে রেখেছে যে, CES 2019 এ কীনোট সেশনে ৭ ন্যানোমিটার সিপিউ ও জিপিউ আর্কিটেকচার নিয়ে সিইও এবং প্রেসিডেন্ট লিসা সু বিস্তারিত আলোচনা করবেন। এখন মার্কেটে এনভিডিয়ার অনেকটাই ওভারপ্রাইসড RTX সিরিজের জিপিউ বিচরণ করছে। হয়ত আগামি বছরের কম্পিউটেক্সের আগে এনভিডিয়ার মিড রেঞ্জ জিপিউর সিরিজও বের হয়ে যেতে পারে কিন্তু এমন ওভাপ্রাইসড সিচুয়েশনে এ এম ডির ৩০ হাজার টাকার মধ্যে জিপিউ মিডরেঞ্জ গেমার ও প্রফেশনালদের কাছে অনেক আকর্ষণীয় হয়ে উঠবে।\nমূল আর্টিকেল সোর্সঃ fudzilla.com\nXFX Joins The Price Drop Band Wagon\nSifat Rabby - May 18, 2018


Due to Corona outbreak Dev sharesaspecial video of Hobuchandra Raja\n‘বোম্বাগড় দৈনিক পত্রিকা’ পড়ে উদ্বিগ্ন, করোনা নিয়ে হবুচন্দ্র রাজা-গবুচন্দ্র মন্ত্রীর সাবধানবাণী\nPublished by: Sandipta Bhanja | Posted: March 20, 2020 5:44 pm| Updated: March 20, 2020 6:20 pm\nসংবাদ প্রতিদিন ডিজিটাল ডেস্ক: পয়লা মে মুক্তি পাওয়ার কথা দেব এন্টারটেইনমেন্টস প্রযোজিত ‘হবুচন্দ্র রাজা গবুচন্দ্র মন্ত্রী’র। কিন্তু করোনার জেরে যেহেতু অনেক ছবির মুক্তিই পিছিয়ে গিয়েছে, অতঃপর এই ছবিটিরও মুক্তির তারিখ বদলাবে কিনা, তা নিয়ে সন্দিহান অনেকেই। তবে প্রেক্ষাগৃহে যখনই আসুক না কেন, করোনা নিয়ে কিন্তু রীতিমতো উদ্বিগ্ন বোম্বাগড়ের রাজা হবুচন্দ্র এবং মন্ত্রী গবুচন্দ্র! আর তাই রাজা-মন্ত্রী মিলে করোনা মোকাবিলায় দিলেন সতর্কবার্তা।\nদেব (Dev) এন্টারটেইনমেন্টসের তরফে সদ্য প্রকাশ্যে এল এক অ্যানিমেশন ভিডিও। যে ভিডিওতে হবুচন্দ্র রাজা এবং তাঁর গবুচন্দ্র মন্ত্রীকে দেখা গিয়েছে করোনা সংক্রমণ রুখতে অভিনবভাবে বার্তা দিতে। মজাচ্ছলে ছন্দ মিলিয়ে সতর্কবার্তা দিলেন তাঁরা। ‘বোম্বাগড় দৈনিক পত্রিকা’ পড়ে উদ্বিগ্ন হবুচন্দ্র। ঘুমন্ত মন্ত্রী গবুচন্দ্রকে জাগিয়ে করোনা নিয়ে আলোচনা করছেন। মন্ত্রীর মুখে শোনা গেল, “নতুন আপদের নাম করোনা।” রাজার মন্তব্য, এমন হলে পাবলিকের এখন কী টাস্ক? ছন্দ মিলিয়ে মন্ত্রী বললেন, “বাহাদুরি না দেখিয়ে মুখে লাগান মাস্ক।” না ধুয়ে মুখে বারবার হাত না দেওয়ার কথাও শোনা গেল দু’জনের মুখে।\n[আরও পড়ুন: লন্ডন থেকে ফিরে কোয়ারেন্টাইনে থাকার বালাই নেই! প্রশ্নের মুখে অভিনেতা অভিষেকের দায়িত্ববোধ ]\nকেন্দ্র আর রাজ্য যে এই মারাত্মক ইস্যুতে একসঙ্গে চলার সিদ্ধান্ত নিয়েছে, সেকথাও শোনা গেল দেব এন্টারটেইনমেন্ট প্রযোজিত এই ভিডিওতে। করোনা নিয়ে মানুষের মনে যে অহেতুক ভয়ের উদ্রেক হয়েছে, তা কাটাতে মন্ত্রী বললেন, “ভাইরাসটা ‘মেড ইন চায়না’, তাই কতদিন টিকবে সেটা ভরসা করা যায় না।” খুব শিগগিরিই যে ‘হবুচন্দ্র রাজা গবুচন্দ্র মন্ত্রী’র সঙ্গে দেখা হচ্ছে, সাবধানবাণী দেওয়ার পাশাপাশি সেকথাও জানাতে ভোলেননি তাঁরা। মুক্তির দিন বদলানোর কোনও সিদ্ধান্ত জানা যায়নি ভিডিওয়। সব ছিক থাকলে নির্ধারিত দিনেই মুক্তি পাবে ‘হবুচন্দ্র রাজা গবুচন্দ্র মন্ত্রী’।\nকরোনার জেরে যে অন্যান্য ক্ষেত্রের পাশাপাশি বিনোদুনিয়াও জোর ধাক্কার সম্মুখীন হতে চলেছে অদূর ভবিষ্যতে, তার ইঙ্গিত সুস্পষ্ট! পিছিয়েছে বলিউড-টলিউড একাধিক ছবির মুক্তি।\nদেব এন্টারটেইনমেন্টসের ভিডিওতে হবুচন্দ্র রাজা এবং তাঁর গবুচন্দ্র মন্ত্রীকে দেখা গিয়েছে করোনা সংক্রমণ রুখতে অভিনবভাবে বার্তা দিতে।\nকেন্দ্র আর রাজ্য যে এই মারাত্মক ইস্যুতে একসঙ্গে চলার সিদ্ধান্ত নিয়েছে, সেকথাও শোনা গেল দেব এন্টারটেইনমেন্ট প্রযোজিত এই ভিডিওতে।


পাতা 38 মোট 74\n
৩৬। কুরবানীর চামড়া সম্পর্কে শরিয়তের বিধান
\nপ্রশ্ন : আমি কুরবানীর চামড়া সম্পর্কে শরিয়তের বিধান জানতে ইচ্ছুক। কোনো কোনো আলেম বলেন, কুরবানীর চামড়া কোনো অভাবি কিংবা মিসকিনকে দেয়া উচিত, অথবা দরিদ্র ছাত্র বা এতিমদের কল্যাণে ব্যয় করবে এমন প্রতিষ্ঠানের হাতে অর্পণ করা উচিত। এই সব আলেমদের মতে, চামড়া বিক্রি হয়ে যাওয়ার পর তা যাকাতের বিধানের আওতায় চলে যায়। তাই এগুলোকে যাকাতের জন্য নির্দিষ্ট খাতে ও নির্দিষ্ট শর্তানুসারে ব্যয় করতে হবে। সব ধরণের জনকল্যাণমূলক কাজে এর অর্থ ব্যয় করা জায়েয নয়।\nকেউ কেউ এ কথাও বলেন, যারা কুরবানী করার পর নির্বিচারে যাকে তাকে কুরবানীর চামড়া দিয়ে দেয় এবং তা কোন্ খাতে ব্যয় করা হবে, তা ভেবে দেখেনা ও খোঁজ নেয়না, তাদের কুরবানী হয়না। আমি তো মনে করেছিলাম, যে ব্যক্তি করবানী করে তার উপর হাদিস অনুযায়ী শুধু এতোটুকু বাধ্যবাধকতা থাকে যে, সে নিজে চামড়া বেচে খেতে পারবেনা। জনসেবা ও জনকল্যাণমলূক কাজের জন্য তা অন্যের কাছে সোপর্দ করতে হবে। এর পর কুরবানীকারীর আর কোনো দায়দায়িত্ব থাকেনা। যার কাছে সোপর্দ করা হলো, সে যদি তা কোনো ভালো কাজে ব্যয় করে, তা হলে সেও দায়মুক্ত হয়ে যায়। তথাপি এ বিষয়টি বিশ্লেষণ করে সংশয়মুক্ত করলে ভালো হয়, যাতে কারো মনে আর কোনো জটিলতার সৃষ্টি হতে না পারে।\nজবাব : হজ্জের সময় হাজী সাহেবদের কৃত কুরবানী এবং ঈদুল আযহা উদযাপনকালে সারা দুনিয়ার মুসলমানদের কৃত কুরবানী উভয়ের গোশত ও চামড়ার ব্যাপারে শরিয়তের বিধান একই রকম। কুরবানীর চামড়া সম্পর্কে রসূলূল্লাহ সা. বলেছেন :\n"তোমরা কুরবানীর পশুর চামড়া দ্বারা উপকৃত হও, বিক্রি করে দিও না।"\nহযরত আলী রা. বর্ণনা করেন, রসূলুল্লাহ সা. আমাকে নির্দেশ দিয়েছেন :\n"আমি যেনো কুরবানীর মজুরি বাবদ গোশত বা চামড়া থেকে কসাইকে কিছু না দিই।"\nউল্লেখিত নির্দেশাবলীর যে নিগুঢ় মর্ম স্পষ্টতই উপলব্ধি করা যাচ্ছে তা এই যে, যে ব্যক্তি কুরবানী করবে, সে কুরবানীর চামড়া বা গোশত বিক্রি করে তার মূল্য নিজের কাজেও লাগাতে পারবেনা, চামড়া ও গোশত দিয়ে কসাইর মজুরিও দিতে পারবেনা। চামড়াকে চামড়ার আকারে রেখে প্রক্রিয়াজাত করে কুরবানীকারী নিজের কাজেও ব্যবহার করতে পারবে, ইচ্ছে করলে তা প্রিয়জনকে উপহার হিসেবেও দিতে পারবে, ইচ্ছে করলে তা সদকাও করতে পারবে। অন্যকথায় বলা যায়, রসূলুল্লাহ সা.-এর উক্ত নির্দেশাবলীর তাৎপর্য হলো, কুরবানীকারী চামড়া বিক্রি করে তার মূল্য নিজের ব্যক্তিগত কাজে না খাটিয়ে তার পক্ষে চামড়াকে হুবুহু নিজের ব্যবহারে লাগানো, অথবা কোনো দরিদ্র ও নি:স্ব ব্যক্তিকে দান করা কিংবা কোনো ধনী ব্যক্তিকে বিনামূল্যে উপহার বা উপঢৌকন হিসেবে দেয়া বৈধ। উপরোক্ত তিনটি কর্মপন্থাই শরিয়তের দৃষ্টিতে জায়েয। এ ব্যাপারে ইমাম ও ফকীহগণের মধ্যে কোনো মতভেদ নেই।\nএখানে অবশ্য আরো একটা প্রশ্ন জাগে যে, কুরবানীকারী যদি চামড়া বিক্রি করে দেয়, তাহলে তার মূল্য কোন্ খাতে ব্যয় করা যাবে। অনুরূপভাবে, কুরবানীকারী যদি চামড়া কোনো স্বচ্ছল ব্যক্তিকে উপহার হিসেবে দিয়ে দেয় এবং সেই স্বচ্ছল ব্যক্তি তা বিক্রি করে দেয়, তবে সে তা কোথায় করবে? এ কথা তো সুস্পষ্ট যে, উভয় ক্ষেত্রে বিক্রয়কারীর পক্ষে চামড়ার মূল্য ব্যক্তিগত কাজে খাটানো জায়েয হবেনা, বরং তা সদকা হিসেবে দান করা তার জন্য বাধ্যতামূলক। তবে প্রতিপাদ্য বিষয় এই যে, এই সদকা কি ওয়াজিব না নফল হিসেবে গণ্য হবে? এটাকে যদি যাকাতের ন্যায় আবশ্যিক সদকা মনে করা হয়, তবে তার ব্যয়ের খাত যাকাতের ব্যয়ের খাতের মতোই হবে। আর যদি এটা নফল সদকা হয়, তবে তা যে কোনো সৎ কাজে ব্যয় করা যাবে এর দ্বারা দরিদ্র লোকেরা ছাড়া ক্ষেত্র বিশেষে ধনী লোকেরাও উপকৃত হলে দোষ নেই।\nআধুনিক হানাফি ফকীহগণের মতানুসারে কুরবানীর চামড়ার বিক্রয়লব্ধ অর্থ অবিকল যাকাতের ব্যয়ের খাতেই ব্যয় করতে হবে। আমি এ বিষয়ে যথাসাধ্য চিন্তা গবেষণা ও তত্ত্বানুসন্ধান চালিয়েছি যে, কুরআন ও হাদিসের কোথাও এই মতের সপক্ষে কোনো দলিল পাওয়া যায় কিনা, এবং হানাফি মাযহাবের ফেকাহ শাস্ত্রীয় গ্রন্থাবলীতেও খুঁজে দেখিছি যে, এই মতের সপক্ষে কোনো যুক্তি লিপিবদ্ধ আছে কিনা? কিন্তু আমি এখন পর্যন্ত এমন কোনো মজবুত দলিল পাইনি। কুরবানী যদিও হানাফিদের পরিভাষা অনুসারে ওয়াজিব, কিন্তু কুরবানীর গোশত ও চামড়া সম্পর্কে শরিয়তের যেসব নির্দেশ রয়েছে, যাকাত ও উশরের নির্দেশের সাথে তার কোনো সাদৃশ্য নেই। গোশত ও চামড়া দ্বারা কুরবানীকারী নিজেও কিছু না কিছু উপকৃত হতে পারে। কিন্তু যাকাতের সম্পদ দ্বারা এধরণের উপকৃত হওয়া নাজায়েয। 'চামড়া বিক্রি করোনা' হাদিসের এই উক্তি থেকে চামড়ার বিক্রয়লব্ধ অর্থ দ্বারা উপকৃত হওয়ার বিরুদ্ধে নিষেধাজ্ঞা প্রমাণিত হয়, সে কথা সত্য। তবে কেউ যদি চামড়ার মূল্য কোনো সৎ কাজে বা কল্যাণমূলক কাজে খাটায় এবং বিক্রয়কারী নিজের ব্যক্তিগত ভোগে না লাগায়, তা হলেও নিষেধাজ্ঞার উদ্দেশ্য সফল হয়।\nকুরবানীর চামড়ার বিক্রয়লব্ধ অর্থকে যদি যাকাতের সমতুল্য ধরা হয়, তাহলে এ অর্থ সংগ্রহ করা ও যাকাতের খাতে তার বন্টন নিশ্চিত করাকেও ইসলামি সরকারের দায়িত্ব বলে গণ্য করতে হবে। সেটা যদি করা হয়, তবে তা এমন একটা বিদ্‌য়াত হবে, যার সমর্থনে রসূলুল্লাহ সা.-এর কিংবা খোলাফায়ে রাশেদীনের কোনো মৌখিক উক্তি কিংবা বাস্তব উদাহরণ পাওয়া যাবেনা। প্রসঙ্গত এ কথাও উল্লেখযোগ্য যে, হানাফি ফকীহগণ চামড়ার বিক্রয়লব্ধ অর্থ দ্বারা একেবারেই উপকৃত হওয়া যাবেনা, এ কথা মেনে নেননি। কোনো কোনো ক্ষেত্রকে বরং বিশেষ ক্ষেত্ররূপে চিহ্নিত করে তাতে এই অর্থ খাটানো জায়েয বলে তারা রায় দিয়েছেন এবং সে রায় বিশুদ্ধ কিয়াস ও ইসতিহসানের সূত্র অনুযায়ী সম্পূর্ণ যুক্তিসঙ্গত। আল্লামা সারাখসী স্বীয় 'আল মাসবুত' গ্রন্থের ১২শ খণ্ডে বলেছেন :\n"কুরবানীকারী যদি কুরবানীর চামড়া দিয়ে গৃহের কোনো আসবাবপত্র খরিদ করে তবে তাতে আপত্তি নেই।"\nতিনি এর আরো বিশদ বিবরণ দিতে গিয়ে বলেছেন যে, এমন আসবাবপত্র খরিদ করা চাই যা টেকসই ও দীর্ঘস্থায়ী হয়, যেমন চালনি বা ব্যাগ ইত্যাদি। লবণ, সিরকা বা ইত্যাকার ক্ষণস্থায়ী জিনিস চামড়ার বিনিময়ে খরিদ করা উচিৎ নয়। চামড়া বিক্রি করে নগদ অর্থ সংগ্রহ করা হলে সে সম্পর্কেও ইমাম সারখসী শুধু এ কথা বলেই ক্ষান্ত থেকেছেন যে -------------- 'তার মূল্য সদকা করে দিতে হবে।'\nএর অর্থ এই দাঁড়ায় যে, তিনি সদকাকে সাধারণ ও ব্যাপক অর্থে বহাল রেখেছেন। ফলে ওয়াজিব সদকা ও নফল সদকা দু'টোই এর আওতায় আসে। তাই এটিকে যাকাতের খাতেই ব্যয় করতে হবে এরূপ কোনো বাধ্যবাধকতা আছে বলে তিনি মনে করেননা। চামড়ার মূল্যকে আল্লাহর পথে ও তার বান্দাদের কল্যাণার্থে ব্যয় করলেই চলবে। [তরজমানুল কুরআন, জুলাই ১৯৬৮]


বাড়ি থেকে ধরে এনে শিক্ষার্থীকে পেটালেন মাদ্রাসা শিক্ষক\nপ্রকাশিত: ১৯:০২, ৬ নভেম্বর ২০২১\nবরগুনায় আলিম (১২) নামের এক শিশু শিক্ষার্থীকে পিটিয়ে আহত করার অভিযোগ উঠেছে মাদ্রাসা শিক্ষক মারুফ হোসেনের (৩০) বিরুদ্ধে। আহত শিশুকে উদ্ধার করে বরগুনা সদর হাসপাতালে নেওয়া হয়েছে। অভিযুক্ত শিক্ষকের বিরুদ্ধে থানায় অভিযোগ দায়েরের প্রস্তুতি চলছে।\nশুক্রবার (৫ নভেম্বর) বরগুনা সদর উপজেলার পশ্চিম হেউলিবুনিয়া মৃধা বাড়ি হাফিজিয়া মাদ্রাসায় এ ঘটনা ঘটে। অভিযুক্ত মাদ্রাসা শিক্ষক মো. মারুফ হোসেন তালতলী উপজেলার আবদুল খালেকের ছেলে।\nজানা যায়, উপজেলার পশ্চিম হেউলিবুনিয়া মৃধা বাড়ি হাফিজিয়া মাদ্রাসায় হিফজ বিভাগের শিক্ষার্থী ১২ বছরের শিশু আলিম। শুক্রবার সকালে আলিম শিক্ষকদের না জানিয়ে বাড়িতে যাওয়ায় শিক্ষক মারুফ হোসেন আলিমকে দুপুরে বাড়ি থেকে মাদ্রাসায় ধরে নিয়ে আসেন। মাদ্রাসায় আনার পরপরই তিনি আলিমকে বেত্রাঘাতসহ বেধড়ক মারধর শুরু করেন। মারধরের একপর্যায়ে আলিম অসুস্থ হয়ে পড়লে খবর পেয়ে অভিভাবকরা তাকে উদ্ধার করে বরগুনা সদর হাসপাতালে নিয়ে যান।\nবরগুনা সদর হাসপাতালের কর্তব্যরত চিকিৎসক ডা. মাজহারুল ইসলাম জানান, শিশুটির শরীর জুড়ে আঘাতের চিহ্ন রয়েছে। তাকে চিকিৎসা দেওয়া হয়েছে।\nআহত মাদ্রাসা শিক্ষার্থীর বাবা ফরিদ হাওলাদার বলেন, আমি গরিব মানুষ, রিকশা চালিয়ে ছেলেমেয়েদের পড়ালেখা করাই। আমার ছেলেকে হাফেজ বানানোর জন্য মাদ্রাসায় দিয়েছি। তাকেতো মেরে ফেলার জন্য দেইনি। আমার ছেলের সারা শরীরে বেত্রাঘাতের চিহ্ন রয়েছে। লাথি দিয়েছে, পা দিয়ে গলা চেপে ধরেছে, কান ফেটে রক্ত পড়েছে। এভাবে কোনও শিক্ষক কোনও ছাত্রকে মারতে পারে না। আমি এর উপযুক্ত বিচার চাই। আমি থানায় অভিযোগ দায়ের করবো।\nঘটনার পরপরই অভিযুক্ত শিক্ষক মারুফ হোসেন মাদ্রাসা থেকে পালিয়ে যাওয়ায় এ বিষয়ে তার বক্তব্য পাওয়া যায়নি।\nমাদ্রাসাটির সহকারী শিক্ষক মো. জাবের জানান, কাজটি ঠিক হয়নি। তিনি বিষয়টা বুঝতে পারেননি। ঘটনার পর থেকে তিনি পলাতক।\nমাদ্রাসা পরিচালনা কমিটির সাধারণ সম্পাদক মো. রাজা মিয়া বলেন, এভাবে মারধর করা ঠিক হয়নি। অভিযুক্ত শিক্ষককে মাদ্রাসা থেকে প্রত্যাহার করা হবে। এর আগেও তার বিরুদ্ধে এমন একাধিক অভিযোগ রয়েছে।\nবরগুনা সদর থানার ওসি কে এম তারিকুল ইসলাম বলেন, এ ঘটনায় এখন পর্যন্ত কোনও আভিযোগ পাইনি। অভিযোগ পেলে তদন্ত সাপেক্ষে আইনি ব্যবস্থা নেওয়া হবে।


'বিয়ে সেরে ফেলেছেন শোভন-বৈশাখী জুটি?'! সোশ্যাল মিডিয়ায় তুমুল আলোড়ন ফেলল শোভন-বৈশাখীর কাশ্মীরে হানিমুনের ছবি - Kolkata Journal\nHome/ভাইরাল/‘বিয়ে সেরে ফেলেছেন শোভন-বৈশাখী জুটি?’! সোশ্যাল মিডিয়ায় তুমুল আলোড়ন ফেলল শোভন-বৈশাখীর কাশ্মীরে হানিমুনের ছবি\n‘বিয়ে সেরে ফেলেছেন শোভন-বৈশাখী জুটি?’! সোশ্যাল মিডিয়ায় তুমুল আলোড়ন ফেলল শোভন-বৈশাখীর কাশ্মীরে হানিমুনের ছবি\nবাংলার অন্যতম বিতর্কিত জুটি হলেন শোভন চট্টোপাধ্যায় এবং বৈশাখী বন্দ্যোপাধ্যায়। তাদের প্রেম মাঝেমধ্যেই সংবাদমাধ্যমের শিরোনামে উঠে আসে।তবে সোশ্যাল মিডিয়ার সমালোচনা এবং নেটিজেনদের কটাক্ষকে বিশেষ পাত্তা দেন না তারা। যে কারণে পুজো থেকে শুরু করে বিভিন্ন অনুষ্ঠানে একই রকম রং মেলানো পোশাক পরে আনন্দে শামিল হতে দেখা যায় তাদের।\nপাশাপাশি একই সঙ্গে নানান সাক্ষাৎকারের একে অপরের উদ্দেশ্যে গান গাইতে ও নাচতে দেখা গিয়েছে তাদের। তবে এবার সোশ্যাল মিডিয়ায় ভাইরাল হলো শোভন চট্টোপাধ্যায় এবং বৈশাখী বন্দ্যোপাধ্যায়ের সদ্য বেড়াতে যাওয়ার ছবি এবং ভিডিও। যা দেখে নেটিজেনদের একটি বড় অংশ মনে করছেন সকলকে লুকিয়ে হয়তো বিয়ে সেরে ফেলেছেন এই জুটি এবং বর্তমানে কাশ্মীরে হয়তো হানিমুন করতে গিয়েছেন তারা।\nএদিন বৈশাখী বন্দ্যোপাধ্যায় এর সোশ্যাল মিডিয়া থেকে পাওয়া ছবিগুলিতে দেখা গিয়েছে তাদের সঙ্গে এই যাত্রায় সঙ্গী হয়েছে বৈশাখী বন্দ্যোপাধ্যায় এর মেয়ে মেহুলও। কাশ্মীরের জনপ্রিয় টিউলিপ বাগান থেকে শুরু করে বরফের মধ্যে ঘনিষ্ঠ ভাবে ছবি তুলতে দেখা গিয়েছে শোভন চট্টোপাধ্যায় এবং বৈশাখী বন্দ্যোপাধ্যায়কে। যদিও ইতিমধ্যে বেশ সমালোচনার ঝড় শুরু হয়েছে নেটদুনিয়ায়, তবে এই জুটিকে দেখে বোঝা যাচ্ছে সমালোচনাকে পাত্তা দিতে নারাজ তারা। বরং বর্তমানে চুটিয়ে কাশ্মীর ভ্রমণ উপভোগ করছেন তারা।\nBaishakhi Bandhopadhyay Kashmir Photos Ratna Chattopadhyay Shovan Chattopadhyay\nআগের বিয়ের ছবি নেই বলে Ismart Jodi-র মঞ্চে বাদামকাকু ভুবন বাদ্যকর আর তাঁর স্ত্রীর আবার বিয়ে দিলেন জিৎ, মালা বদল থেকে সিঁদূর দান এর ভিডিও ভাইরাল\n'প্রযোজকদের মুরগি বানায় প্রসেনজিৎ চট্টোপাধ্যায়, বাংলা ইন্ডাস্ট্রি শ্মশান হলে ডোম আপনি'! দর্শকের প্রিয় বুম্বাদাকে এবার একহাত নিলেন প্রযোজক রানা সরকার


একদিনে করোনা ভাইরাসের নতুন সংক্রমন ১০! মোট আক্রান্ত ১৬ বালিয়াকান্দিতে সংক্রমন বাড়ছে, টনক নড়ছে না এলাকাবাসীর - Bangla News 24 Online\nHome BDNews একদিনে করোনা ভাইরাসের নতুন সংক্রমন ১০! মোট আক্রান্ত ১৬ বালিয়াকান্দিতে সংক্রমন বাড়ছে, টনক নড়ছে না এলাকাবাসীর\nএকদিনে করোনা ভাইরাসের নতুন সংক্রমন ১০! মোট আক্রান্ত ১৬ বালিয়াকান্দিতে সংক্রমন বাড়ছে, টনক নড়ছে না এলাকাবাসীর\nATIK 5/24/2020 10:13:00 PM BDNews,\nঈদুল ফিতরের প্রভাবে রাজবাড়ীর বালিয়াকান্দি উপজেলার ৭ টি ইউনিয়নের হাটে বাজারে বিপনী বিতানগুলোতে রবিবার সকালে হঠাৎ করেই ব্যাপক জনসমাগম হচ্ছে, টনক নড়ছেনা এলাকাবাসীর।\nস্টাফ রিপোর্টার ॥ ঈদুল ফিতরের প্রভাবে রাজবাড়ীর বালিয়াকান্দি উপজেলার ৭ টি ইউনিয়নের হাটে বাজারে বিপনী বিতানগুলোতে রবিবার সকালে হঠাৎ করেই ব্যাপক জনসমাগম হচ্ছে, টনক নড়ছেনা এলাকাবাসীর। অপরদিকে উপজেলাতে ধীরে ধীরে প্রাণঘাতী করোনা ভাইরাসের (কোভিড-১৯) সামাজিক সংক্রমণ ঘটছে।\nরবিবার জংগল ইউনিয়নে সাধুখালী গ্রামে ৯ জন নতুন করোনা রোগী সনাক্ত হয়েছে। তারা ১৪ মে সনাক্ত হওয়া ৩ জন করো পজেটিভ রোগীর প্রতিবেশী। এছাড়া জামালপুর ইউনিয়নের বাকছিরডাংগী গ্রামেও ১ জন রোগী সনাক্ত হয়েছে। এ দিয়ে রবিবার একদিনে উপজেলায় মোট সনাক্ত হলো ১০ জন। সর্বমোট আক্রান্তের সংখ্যা দাড়ালো ১৬। নতুন করে করোনা ভাইরাসের এ সামাজিক সংক্রমনে টনক নড়ছে না উপজেলার জনগনের। প্রতিরোধ ব্যবস্থায় প্রশাসনকে কঠোর হতে হচ্ছে।\nউপজেলার সুধিমহল জানিয়েছেন, বালিয়াকান্দির নিবিড় পল্লীগ্রামগুলো করোনা ভাইরাস সংক্রামনের জন্য খুবই ঝুঁকিপূর্ণ। এ ভাইরাস প্রতিরোধের জন্য জনসচেতনতা- সামাজিক দূরত্ব তেমন নেই বললেই চলে। দেশের করোনা সংক্রমিত এলাকাগুলো বিশেষ করে মিল-ফ্যাক্টরীগুলোতে কাজকরা মানুষগুলো চুপি চুপি গ্রামে ফিরছে। সামাজিক দূরত্ব না মেনে পরিবার পরিজনের সঙ্গে মিশছে।\nহোমকোয়ারেন্টাইন না মেনে তথ্য গোপন করে তারা এক বাড়ি থেকে অন্য বাড়িতে যাচ্ছে। কারণে অকারণে বাড়ী থেকে বের হয়ে যাচ্ছে হাটে- বাজারে। প্রথম দিকে প্রশাসনের কঠোর নজরদারির কারণে অনেকাংশেই সামাজিক দূরত্ব নিশ্চিত হয়েছিল। কিন্তু উপজেলার অধিকাংশ মানুষের মাথাপিছু আয় কম ও দরিদ্র সীমার নিচে হওয়ায় তাদেরকে সামাজিক দূরত্ব লংঘন করেই জনসমাগমস্থল বিশেষ করে হাটে বাজারে কৃষিপণ্য ক্রয়- বিক্রয় করতে যেতে হয়।\nক্ষুদ্র ব্যবসা যাদের একমাত্র জীবিকা, তারা পরিবার পরিজনের মুখে আহার দিতে করোনা ঝুঁকি নিয়েই ব্যবসা- প্রতিষ্ঠান খুলছেন। ঈদুল ফিতরের উৎসবের কারণে শিশু, যুবক- যুবতী, নারী ও বৃদ্ধরা এসব ব্যবসা প্রতিষ্ঠানে হুমড়ি খেয়ে পড়ছে। তাদের মধ্যে করোনা সচেতনতা বাড়িয়ে সামাজিক দূরত্ব নিশ্চিত করতে রীতিমত হিমশিম খেতে হচ্ছে ব্যবসায়ীদেরও। এদিকে প্রশাসন ও পুলিশের সঙ্গে চোর- পুলিশ খেলছে আমজনতা ও ব্যসায়ীরা। উপজেলা প্রশাসন ও পুলিশ একদিকে টহল দিলে এরা ব্যবসা প্রতিষ্ঠান বন্ধ করে দেয়, মাক্স মুখে দেয়, সামাজিক দূরত্ব মেনে চলে। অন্যদিকে পুলিশ প্রশাসনের আড়ালে পাশাপাশি বসে সমাবেশ করে, মুখের মাক্স খুলে ফেলে তা কানে ঝুলিয়ে রাখে।\nসুধিজনেরা আরও জানিয়েছেন, উপজেলাকে করোনা মুক্ত রাখতে গত ১১ এপ্রিল তারিখে উপজেলার সড়কগুলোর আংশিক লকডাউন করার ঘোষণা দিয়েছিল উপজেলা প্রশাসন। বিভিন্ন পয়েন্টে বসেছিল চেকপোষ্ট। কিন্তু দুর্ভাগ্যজনক হলেও সত্যি যে, চেকপোস্টের আগে থেকে গ্রামের অন্য সড়ক ঘুরে সংক্রমিত এলাকায় ঢুকেছে। কিন্তু বাস্তবতা এটাই মানুষের মধ্যে যদি নিজ থেকে সচেতনতা না আসে, যত আইন করা হোক না কেন, সুযোগ সন্ধানীরা নিজস্ব একটি কৌশল বের করে আইন লঙ্ঘনের চেষ্টা করে। সরকারের পক্ষ থেকে উপজেলা পরিষদ, উপজেলা প্রশাসন ও ইউনিয়ন পরিষদের মাধ্যমে করোনা দূর্যোগে দুঃস্থ-অসহায় ও কর্মহীন পরিবারের মধ্যে ত্রাণ, নগদ অর্থ মানবিক সহায়তা কার্যক্রম অব্যাহত আছে। এ কার্যক্রম আরো জোড়ালো করা প্রয়োজন।\nকরোনা দূর্যোগে এখনও অনেক কর্মহীন মানুষ মানবিক সহায়তা কার্যক্রমের আওতার বাইরে রয়েছেন। কিন্তু করোনা ভাইরাস প্রতিরোধের জন্য সচেতনতামূলক কার্যক্রম, সামাজিক দূরত্ব নিশ্চিত যথেষ্ট নয় বলে জানিয়েছেন উপজেলার সুধীমহল।\nথানার অফিসার ইনচার্জ একেএম আজমল হুদা জানিয়েছেন, বালিয়াকান্দি থানার পুলিশ সদস্যরা করোনা ভাইরাস প্রতিরোধে উপজেলা পরিষদ, উপজেলা স্বাস্থ্য দপ্তরের সঙ্গে সংক্রমন ঝুঁকি নিয়ে উপজেলাব্যাপী কাজ করছে। থানায় যথেষ্ট পুলিশ সদস্য সক্রিয় রয়েছে। তিনি পুলিশের সঙ্গে আমজনতা ও ব্যসায়ীদের চোর- পুলিশ খেলার সত্যতা স্বীকার করে বলেন, জনগণকে করোনা প্রতিরোধে সচেতন হয়ে স্বাস্থ্যবিধি মেনে চলতে হবে। জেলা পুলিশের পক্ষ থেকে করোনা প্রতিরোধে হ্যান্ড স্যানিটাইজার সামগ্রী বিতরণ সহ বিভিন্ন কার্যক্রম চলমানের কথা উল্লেখ করেন।\nউপজেলা স্বাস্থ্য ও পরিবার পরিকল্পনা কর্মকর্তা ডা. সাফিন জব্বার জানিয়েছেন, এখানে করোনা ভাইরাস পরীক্ষায় মোট নমুনা সংগ্রহ করা হয়েছে ৩৪৪ জনের, স্থানীয় সামাজিক সংক্রমনে রবিবার পর্যন্ত করোনা পজেটিভ হয়েছে ১০ জনের। এদিয়ে উপজেলাতে মোট আক্রান্তের সংখ্যা দাড়িয়েছে ১৬। মোট মৃত্যুর সংখ্যা ১। করোনা প্রতিরোধে মাঠ পর্যায়ে উপজেলা স্বাস্থ্য ও পরিবার পরিকল্পনা দপ্তরের সকল চিকিৎসক কর্মকর্তা- কর্মচারীরা কাজ করছেন। বিশেষ করে কমিউিনিটি ক্লিনিকগুলো বেশী ভূমিকা রাখছে।\nউপজেলা নির্বাহী অফিসার একে এম হেদায়েতুল ইসলাম জানিয়েছেন, উপজেলাতে নতুন করে করোনা ভাইরাসের সামাজিক সংক্রমনের কারণে উপজেলার হাট বাজার দোকান ব্যবসা প্রতিষ্ঠান- বন্ধ ঘোষণা করা হয়েছে। জরুরীসেবা, ওষুধের দোকান ও কাঁচামাল- কৃষিপণ্যের বেচাকেনা আওতামুক্ত থাকবে। পরবর্তী ঘোষণা না দেয়া পর্যন্ত সর্বসাধারণকে সামাজিক দূরত্ব নিশ্চিত করতে বলা হয়েছে। এ পর্যন্ত প্রায় ২১ হাজার পরিবারের মধ্যে মানাবিক সাহায্য দেয়া হয়েছে। সংক্রমিত এলাকাগুলো লকডাউন ঘোষণা করা হয়েছে ও সংক্রমিত পরিবারের মধ্যে মানবিক সহায়তা দেয়া হয়েছে।\nউপজেলায় নতুন করে করোনা ভাইরাসের সামাজিক সংক্রমন প্রতিরোধ ও দুঃস্থ মানুষের মানবিক সহায়তা প্রসঙ্গে মুঠোফোনে উপজেলা চেয়ারম্যান মো. আবুল কালাম আজাদ জানান, উপজেলার যেখানেই করোনা ভাইরাসের সংক্রমন হবে- সেখানেই লকডাউন করে দেয়া হবে। লাকডাউন করা এলাকার পরিবারগুলোকে প্রশাসনের পক্ষ থেকে স্বাস্থ্যবিধি মেনে চলার পরামর্শ সহ জরুরী মানবিক খাদ্য সরবরাহ করা হচ্ছে। জনস্বার্থে করোনা ভাইরাস প্রতিরোধে সচেতনতামূলক মাইকিং প্রচার করা হচ্ছে। স্বাস্থ্যকর্মীরা সার্বক্ষণিক সংক্রমিত এলাকা তদারকি করছে। এ পর্যন্ত প্রায় ৩০ হাজার পরিবারকে নগদ অর্থ সহ মানবিক সহায়তা প্রদান করা হয়েছে। এ কার্যক্রম অব্যাহত থাকবে। আমি নিজে সরেজমিনে গিয়ে করোনা ভাইরাস সংক্রমিত এলাকায় জনগণের সাথে কথা বলছি ও তাদের পাশে দাড়াচ্ছি।\nBy ATIK at 5/24/2020 10:13:00 PM


আগামীকাল কোনো ছবি মুক্তি পাবে কি?\n১১ অক্টোবর ২০১৮, ১৬:৩৩\nদুর্গাপূজাকে কেন্দ্র করে আগামীকাল শুক্রবার ছবি মুক্তির হিড়িক পড়ে গিয়েছিল। নতুন দুটি ও পুরোনো তিনটি ছবি সারা দেশে কাল মুক্তি দেওয়ার প্রতিযোগিতা শুরু করেছিল ছবিগুলোর প্রযোজনা প্রতিষ্ঠান। কিন্তু একে অপরকে টেক্কা দিতে গিয়ে শেষ পর্যন্ত কোনো ছবিই হয়তো আর বড় পর্দা পর্যন্ত গড়াচ্ছে না আগামীকাল। শুধু ‘মেঘকন্যা’ ছবিটি মুক্তি পেতে পারে ঢাকার বাইরের একটি প্রেক্ষাগৃহে। তবে ছবির প্রযোজক এ জেড এম জাহাঙ্গীর কবির জানিয়েছেন, ঢাকায় হল না পেলে তিনি ছবিটি ঢাকার বাইরেও মুক্তি দেবেন না।\nএদিকে, আইনি জটিলতা ও প্রযোজকের পিছটানের জন্য অন্য হলগুলোতে ‘নায়ক’, ‘মাতাল’, ‘আসমানী’ ও ‘বেপরোয়া’ এই চারটি ছবির কোনোটিই মুক্তি পাচ্ছে না আগামীকাল ১২ অক্টোবর। এসব হল যে ‘মেঘকন্যা’ ছবি মুক্তির ব্যবস্থা করে ফেলবে একদিনের ভেতর, তেমন বাস্তবতাও নেই। হলের মালিকরাও ছবিটির প্রতি তেমন আগ্রহ দেখাননি। কাজেই ধরে নেওয়া যায় আগামীকাল শুক্রবার শেষ পর্যন্ত পাঁচটি ছবির কোনোটিই আর মুক্তি পাচ্ছে না।\nগত রোববার ‘নায়ক’ ও ‘মাতাল’ শিরোনামের চলচ্চিত্র দুটি মুক্তি দেওয়ার বৈধতাকে চ্যালেঞ্জ করে হাইকোর্টে রিট করেন ‘মেঘকন্যা’ চলচ্চিত্রের প্রযোজক জাহাঙ্গীর কবির। এই রুল নিষ্পত্তি না হওয়া পর্যন্ত ‘নায়ক’ ও ‘মাতাল’ ছবি দুটি মুক্তির ওপর এই নিষেধাজ্ঞা দেন হাইকোর্টের বিচারপতি তারিক উল হাকিম ও বিচারপতি মো. সোহরাওয়ার্দীর সমন্বয়ে গঠিত বেঞ্চ। ‘নায়ক’ ও ‘মাতাল’ নামে নতুন ছবিকে পুরোনো সিনেমা হিসেবে মুক্তি দেওয়া কেন অবৈধ ঘোষণা করা হবে না, তা জানতে চেয়ে রুল জারি করেছেন আদালত।\nএই রুল নিষ্পত্তি না হওয়া পর্যন্ত ‘নায়ক’ ও ‘মাতাল’ সিনেমা মুক্তির ওপর এই নিষেধাজ্ঞা বলবৎ থাকবে বলে আদেশে বলা হয়েছে। মামলার বিবরণে জানা যায়, ১২ অক্টোবর ‘মেঘকন্যা’ ও ‘আসমানী’ নামে দুটি নতুন চলচ্চিত্র মুক্তির কথা। চলচ্চিত্র দুটির পরিচালকও নতুন। প্রায় তিন মাস আগে এ দিনটিতে চলচ্চিত্র দুটি মুক্তির জন্য প্রযোজক সমিতিতে নিবন্ধন করা হয়েছে। হঠাৎ করেই ‘নায়ক’ ও ‘মাতাল’ এই দুটি নতুন চলচ্চিত্র কথিত পুরোনো চলচ্চিত্র হিসেবে একই দিনে মুক্তির ঘোষণা দেওয়া হয়।\n‘মাতাল’ ছবির প্রযোজক শরিফ চৌধুরী এনটিভি অনলাইনকে বলেন, ‘আমরা গতকাল কোর্ট থেকে একটি কাগজ পেয়েছি। কিন্তু সেখানে বিচারপতির কোনো স্বাক্ষর নেই। তারপরও আমরা আইনের প্রতি শ্রদ্ধাশীল। আমরা এরই মধ্যে আমাদের আইনজীবীর সঙ্গে বিষয়টি নিয়ে কথা বলেছি। আজ সন্ধ্যায় আমরা বলতে পারব ছবিটি আগামীকাল মুক্তি পাবে কি না।’\nশরিফ আরো বলেন, ‘আমি ছবিটি একটি সিনেমা হলে মুক্তি দিয়েছিলাম গত ৫ অক্টোবর। আগামীকাল শুক্রবার আমরা পুরাতন ছবি হিসেবে সারা দেশে মুক্তি দেওয়ার প্রস্ততি নিচ্ছিলাম, কিন্তু এরই মধ্যে কোর্টের এই নির্দেশ পেলাম।’\nএকই সুরে কথা বললেন ‘নায়ক’ ছবির পরিচালক ইস্পাহানি আরিফ জাহান। তিনি বলেন, ‘আমরা আইন মেনে চলতে চাই। নোটিশ পেয়েছি এবং আইনগত ব্যবস্থা নিচ্ছি। আমরা এখনো আগামীকাল ছবি মুক্তি নিয়ে আশাবাদী। সন্ধ্যায় পুরো বিষয়টি বলতে পারব।’\nএই প্রতিবেদন যখন লেখা হচ্ছে তখন বৃহস্পতিবার বিকেল ও কাল শুক্রবার সাপ্তাহিক বন্ধের দিন, আদালতের কার্যক্রম বন্ধ থাকবে, তাই ‘মাতাল’ ও ‘নায়ক’ আইনি বাধা এড়িয়ে শুক্রবার মুক্তি পাবে, তেমন সম্ভাবনা নেই বললেই চলে।\nছবি দুটির বিরুদ্ধে আদালতে রিটকারী ও ‘মেঘকন্যা’ ছবির প্রযোজক এ জেড এম জাহাঙ্গীর কবির এনটিভি অনলাইনকে বলেন, ‘আমাদের সাথে আসলে নোংরা রাজনীতি হচ্ছিল, তাই আইনের দ্বারস্থ হয়েছি। ছবি মুক্তি দিতে বিভিন্ন ধরনের বাধা আসছিল। আমরা এখনো ঢাকায় কোনো সিনেমা হল পাইনি। ঢাকার বাইরে কিছু সিনেমা হল পেয়েছি। এখন যদি ঢাকার ভেতর কোনো সিনেমা হল না পাই, তাহলে আগামী কাল ছবিটি মুক্তি দেব না।’\nআগামীকাল ১২ অক্টোবর মুক্তি পাওয়ার কথা ছিল ‘মেঘকন্যা’ ও ‘আসমানী’ এই দুটি ছবির। প্রযোজক সমিতিতে এই ছবি দুটি তিন মাস আগে নিবন্ধন করেছিল। গত ২৮ সেপ্টেম্বর দেশের একটি সিনেমা হলে মুক্তি পায় ‘নায়ক’ আর ‘মাতাল’ ছবিটি একটি সিনেমা হলে মুক্তি পায় গত ৫ অক্টোবর। আগামীকাল ১২ অক্টোবর এই দুই ছবিকে বড় পরিসরে মুক্তি দেওয়ার পরিকল্পনা ছিল, এতে ব্যবসায়িক ক্ষতির মুখে পড়ত ‘মেঘকন্যা’ ও ‘আসমানী’, এমনটাই দাবি এই ছবিগুলোর প্রযোজকের।


গোপনীয়তা নীতি - InstaZOOM\nডেটা নিরাপত্তা নীতিমালার\nহোম » ডেটা নিরাপত্তা নীতিমালার\nআমরা আপনার গোপনীয়তা মান। আপনার বেনামী রক্ষা করার জন্য, আমরা আপনাকে আমাদের অনলাইন তথ্য অনুশীলন এবং আপনার ডেটা সংগ্রহ এবং ব্যবহারের বিষয়ে আপনার পছন্দগুলি সম্পর্কে জানাতে চাই। আমরা এই বিজ্ঞপ্তিটি আমাদের ওয়েবসাইটে এবং এমন সমস্ত জায়গায় উপলব্ধ করছি যেখানে ব্যক্তিগত ডেটা অনুরোধ করা যেতে পারে যাতে এটি খুঁজে পাওয়া সহজ হয়।\nGoogle Adsense এবং DoubleClick DART কুকিজ\nএই ওয়েবসাইটটি বিজ্ঞাপন পরিবেশনের জন্য তৃতীয় পক্ষের বিজ্ঞাপন প্রদানকারী Google থেকে কুকিজ ব্যবহার করে। যারা এই ওয়েবসাইট এবং ইন্টারনেটে অন্যান্য ওয়েবসাইট পরিদর্শন করেন তাদের বিজ্ঞাপন পরিবেশন করতে Google DART কুকিজ ব্যবহার করে।\nআপনি নিম্নলিখিত ঠিকানায় গিয়ে DART কুকিজের ব্যবহার নিষ্ক্রিয় করতে পারেন: http://www.google.com/privacy_ads.html৷ ব্যবহারকারীর গতিবিধি DART কুকিজের মাধ্যমে ট্র্যাক করা হয়, যা Google-এর গোপনীয়তা নীতির অধীন।\nকুকিগুলি তৃতীয় পক্ষের বিজ্ঞাপন সার্ভার বা বিজ্ঞাপন নেটওয়ার্কগুলি এই ওয়েবসাইটে ব্যবহারকারীদের কার্যকলাপ সম্পর্কে তথ্য সংগ্রহ করতে ব্যবহার করে, যেমন B. কতজন লোক আপনার ওয়েবসাইট ভিজিট করেছে এবং তারা প্রাসঙ্গিক বিজ্ঞাপন দেখেছে কিনা। Instazoom.mobi এই কুকিগুলিতে কোনও অ্যাক্সেস বা নিয়ন্ত্রণ নেই, যা তৃতীয় পক্ষের দ্বারা ব্যবহার করা যেতে পারে।\nব্যক্তিগত তথ্য সংগ্রহ করা হয়.\nআপনি যদি instazoom.mobi পরিদর্শন, ওয়েবসাইটের আইপি ঠিকানা এবং অ্যাক্সেসের তারিখ এবং সময় রেকর্ড করা হয়। এই তথ্যটি শুধুমাত্র প্যাটার্ন বিশ্লেষণ, ওয়েবসাইট পরিচালনা, ব্যবহারকারীর গতিবিধি ট্র্যাক করতে এবং অভ্যন্তরীণ ব্যবহারের জন্য সাধারণ জনসংখ্যার তথ্য সংগ্রহ করতে ব্যবহৃত হয়। সবচেয়ে গুরুত্বপূর্ণ, রেকর্ড করা আইপি ঠিকানাগুলি ব্যক্তিগত তথ্যের সাথে লিঙ্ক করা হয় না।\nবহিরাগত ওয়েবসাইট লিঙ্ক\nআমরা আপনার সুবিধার জন্য এবং রেফারেন্সের জন্য এই ওয়েবসাইটে লিঙ্ক প্রদান করেছি. আমরা এই ওয়েবসাইটগুলির গোপনীয়তা নীতির জন্য দায়ী নই। আপনার সচেতন হওয়া উচিত যে এই ওয়েবসাইটগুলির গোপনীয়তা নীতিগুলি আমাদের থেকে আলাদা হতে পারে৷\nএই বিবৃতি আমাদের বিবেচনার ভিত্তিতে যে কোনো সময় আপডেট করা যেতে পারে. আপনার গোপনীয়তা নীতি সম্পর্কে কোন প্রশ্ন থাকলে instazoom.mobi আমাদের সাথে যোগাযোগ করুন [ইমেল সুরক্ষিত]\n© 2021 - 2022. সর্বস্বত্ব সংরক্ষিত - instaZoom.Mobi


প্রকাশিত: ৮:৪৯ পূর্বাহ্ণ, অক্টোবর ১৭, ২০২০\nসম্প্রতি শুরু হওয়া আজারবাইজান- আর্মেনিয়া দ্বন্দ্ব বর্তমান আন্তর্জাতিক রাজনীতিতে একটি উল্লেখযোগ্য ঘটনা। গত ২৭শে সেপ্টেম্বর শুরু হওয়া এই সংঘর্ষে ইতোমধ্যে উভয় দেশের শতশত বেসামরিক লোকের প্রাণহানি হয়েছে। ব্যাপক প্রাণহাণিসহ সম্পদের ক্ষতি বেড়েই চলেছে।\n১৭৭০ বর্গমাইলের নাগার্নো কারাবাখ নিয়ে শুরু হওয়া এই দ্বন্দ্বের চূরান্ত সূত্রপাত ১৯৮০ এর দশকে। তৎকালীন সোভিয়েত ইউনিয়নের সময় নাগার্নো কারাবাখ মূলত আজারবাইজানের নিজস্ব ভূমি ছিলো। কিন্তু পরবর্তীতে আর্মেনিয়া এটিকে নিজের বলে দাবি করে বসে। যার থেকে রক্তক্ষয়ী সংঘর্ষের দিকে উভয় দেশ ধাবিত হয়।\nতবে আর্মেনিয়া এবং আজারবাইজান এর এ দ্বন্দ্বের দিকে তাত্ত্বিক বিশ্লেষণ করা জরুরী। যুক্তরাষ্ট্রের স্টাম্ফোর্ড ইউনিভার্সিটির রাষ্ট্রবিজ্ঞানের অধ্যাপক ডি. লেইটিন তাঁর Indentity in Formation: The Russian – Speaking Population in the Near Abroad(1998) বইতে এই সংঘাতের একটি তাত্ত্বিক বিশ্লেষণ করেন। ডেভিড বলেন, কারাবাখ দ্বন্দ্বের যুগযুগ ধরে চলে আসে এই সংঘাতের নেপথ্যে মূলত ‘ ‘জাতীয়তাবাদী’ এবং ‘জাতিতাত্ত্বিক দ্বন্দ্ব’ বা Ethno- nationalist conflict ভূমিকা রাখছে।\nএক্ষেত্রে একটি উল্লেখযোগ্য বিষয় হলো আর্মেনিয়া এবং আজারবাইজান দেশ দুটি যথাক্রমে খ্রিস্টান এবং ইসলাম ধর্মালম্বী দুটি জাতি নিয়ে গঠিত। এ জাতিগত বিভাজন উভয় জাতির জনগোষ্ঠীর উপর ব্যাপক প্রভাব রাখে। বলতে গেলে আর্মেনিয়া এবং আজারবাইজান নাগার্নো কারাবাখকে তাদের স্ব স্ব ভূমি বা ‘homeland’ মনে করে আসছে।\nএজন্য নরওয়ের একজন বিখ্যাত নৃবিজ্ঞানী ফ্রেডরিক বার্থ তাঁর Groups and Boundaries(1969) নামক প্রবন্ধে বলেন, জাতিগত এই বিভক্তি আর্মেনিয়া এবং আজারবাইজানের জনগণের মাঝে একটা পৃথক চিন্তার রুপরেখা তৈরি করে দিয়েছে। অবশ্য এই ‘পৃথকতার’ বিমূর্ততার নেপথ্যে উভয় দেশের আন্তঃ রাজনৈতিক প্রভাব অনস্বীকার্য। নাগার্নো কারাবাখ এর যে জাতিতাত্ত্বিক দ্বন্দ্ব আমরা দেখি, সময়ের সাথে সাথে এটি রক্তক্ষয়ী সংঘর্ষে রুপ নিয়েছে। ১৯৮০ এর দশকে বিশেষত ১৯৮৮-৯০ এর সময়কার আজারবাইজানের ‘সুমিগাট” ও ‘বাকু’ শহরে আর্মেনিয়ানদের উপর চালিত সংঘাত তার একটি উল্লেখযোগ্য ঘটনা।\nআলোচনার এই প্রেক্ষাপটে এসে একটি গুরুত্বপূর্ণ বিষয়ের প্রশ্নের উত্তর খোঁজা অত্যন্ত গুরুত্বপূর্ণ। এই যে দ্বিজাতিতাত্ত্বিক দ্বন্দ্বের নেপথ্যে আন্তর্জাতিক বিশেষ করে ককেশীয় রাজনীতি কতটুকু ভূমিকা রেখে আসছে?\nশিকাগো বিশ্ববিদ্যালয়ের রাষ্ট্রবিজ্ঞানের অধ্যাপক রোনাল্ড সানী এবং ডেভিড ডি. লেইটেন(1) তাঁদের Armenia and Azerbaijan : Thinking A Way Out of Karabakh(1999) প্রবন্ধের প্রথমেই বলেন, আজারবাইজান তার প্রতিপক্ষ আর্মেনিয়াকে রাশিয়া এবং খ্রিস্টান মদদপুষ্ট শক্তি মনে করে; অপরদিকে আর্মেনিয়া প্রতিপক্ষ আজারবাইজানকে অটোমান সাম্রাজ্য তথা তুরস্কের বলয়ের একটি শক্তি হিসেবে দেখে।\nতবে জাতিতাত্ত্বিক সংঘাতের ঐতিহাসিক ঘটনাপ্রবাহ এবং প্রেক্ষাপট যথেষ্ট লম্বা। নরওয়ের Uppsala বিশ্ববিদ্যালয়ের ককেশীয় রাজনীতি বিশেষজ্ঞ Svante Cornell তাঁর Turkey and the Conflict in Nagarno Karabakh: A Delicate Balance(1998) প্রবন্ধে বলেন, আজেরি আর্মেনিয়ানদের এই সংঘাত সাম্প্রতিক কোনো ঘটনা নয়। বলশেভিক বিপ্লব থেকে এই দ্বন্দ্বের সূত্রপাত ঘটে।\nএক্ষেত্রে একটি বিষয় প্রণিধানযোগ্য। জাতিতাত্ত্বিক সংঘাত বা Ethno-Nationalist conflict এই দুটি দেশের মাঝে চলমান সংঘাতের একমাত্র কারণ নয়। এর নেপথ্যে আন্তর্জাতিক অর্থনীতিভিত্তিক রাজনৈতিক প্রভাব অবশ্যম্ভাবী। ককেশীয় রাজনীতিতে সোভিয়েত রাশিয়া এবং অটোমান সাম্রাজ্যের প্রভাববলয় বিস্তৃত। দ্বিতীয় বিশ্বযুদ্ধ পরবর্তী সময়ে সোভিয়েত প্রেসিডেন্ট স্ট্যালিন ককেশীয় অঞ্চলে তার নিজস্ব প্রভাববলয় বিস্তার করার জন্য বেশ কয়েকটি নীতিমালা প্রণয়ন করেন। এসব নীতিমালাকে stalinism বলা হয়ে থাকে।\nইলকার নিফতালিয়েভ তার Stalin on the Territorial Integrity of the Azerbaijani SSR (2010) প্রবন্ধে স্ট্যালিনের নাগার্নো কারাবাখ পরিকল্পনা ও চিন্তার রূপরেখা তুলে ধরেছেন। জাতিগত দ্বন্দ্বপূর্ণ ককেশাসে মূলত রাজনৈতিক স্থিতিশীলতার প্রয়োজন ছিলো। দ্বিতীয় বিশ্বযুদ্বের পরে স্ট্যালিন বুঝতে পারেন ‘অর্থনৈতিক মন্দা’ এবং ‘অভ্যন্তরীণ কোন্দলপূর্ণ’ এই অঞ্চলের জন্য ‘আন্তঃজাতিগত রাজনৈতিক স্থিতিশীলতা’ একমাত্র সমাধান হতে পারে।\nকিন্তু দ্বিতীয় বিশ্বযুদ্ধ পরবর্তী সময়ে রাশিয়া তার আজারবাইজান-আর্মেনিয়া নীতিতে দ্বিধাগ্রস্তভাবে নতুন কৌশলগত পরিকল্পনার দিকে অগ্রসর হয়। রাশিয়া একদিকে অটোমান সাম্রাজ্যের প্রভাববলয়ের আজারবাইজান অপরদিকে কমিউনিস্ট প্রভাবিত আর্মেনিয়া নীতিতে কুটনৈতিক কৌশল অবলম্বন করে। এই বিষয়টিকে Cornell(1999) A Study of Ethno political Conflict in the Caucasus অনুচ্ছেদে বলেন, রাশিয়া প্রাথমিকভাবে অটোমান সাম্রাজ্যকে কুটনৈতিক আশ্বাসস্বরুপ নাগার্নো কারাবাখকে আজারবাইজানের ভূমি হিসেবে উল্লেখ করে। কিন্তু ১৯৮০ এর দশকে দুদেশের জাতিগত দ্বন্ধ পুনঃরুপ নিলে রাশিয়া আর্মেনিয়াকে নাগার্নো কারাবাখ অধিকারের ইংগিত দেয়।\nএক্ষেত্রে রাশিয়া একটি ত্রিমুখী নীতি অবলম্বন করে। রাশিয়া আজারবাইজানের তেলসমৃদ্ধ সম্পদ হস্তক্ষেপের উদ্দেশ্যে আর্মেনিয়াকে সামরিক দিক দিয়ে শক্তিশালী করে তোলে। এরই প্রেক্ষিতে রাশিয়া তার মিগ বিমান,ট্যাংক এবং ক্ষেপণাস্ত্র সরবরাহের মাধ্যমে আর্মেনিয়াকে শক্তিশালী করতে থাকে। যা একইসাথে আজারবাইজানের সার্বভৌমত্বের জন্য হুমকি বার্তা হিসেবে রুপ নেয়।\nরাশিয়া আজারবাইজান আর্মেনিয়ান নীতিতে তার নতুন একটি রূপরেখা হিসেবে ‘মিন্সক প্রোসেস’ প্রবর্তন করতে সচেষ্ট হয়। তুরস্কের বিলকেন্ট বিশ্ববিদ্যালয়ের একটি প্রতিবেদনে Oil and Independence শিরোনামের প্রবন্ধে এই প্রোসেস সম্পর্কে আলোকপাত করা হয়েছে। এই প্রতিবেদনে বলা হয় রাশিয়া মিন্সক প্রোসেস এর মাধ্যমে নাগার্নো কারাবাখ সমস্যা সমাধানের কূটনীতিক কৌশল অবলম্বন করে ১৯৯০ এর দশকে। মিন্সক প্রোসেস হলো মূলত একটি শান্তি প্রক্রিয়া যেখানে রাশিয়া একমাত্র ‘তৃতীয় পক্ষ’ হিসেবে আজারবাইজান ও আর্মেনিয়ার মাঝে শান্তিরক্ষায় এগিয়ে আসে। রাশিয়ায় এই প্রোসেসকে আর্মেনিয়া স্বাগত জানালেও আজারবাইজান রাশিয়ার এই কৌশলগত পরিকল্পনা প্রত্যাখ্যান করে।\nঅপরদিকে ককেশীয় রাজনীতিতে তুরস্কের ভূমিকা অনস্বীকার্য। আজারবাইজান তার একমাত্র শক্তিশালী মিত্র তুরস্ককে তার ভৌগোলিক রাজনীতিতে সবসময়ই স্বাগত এবং সমর্থন প্রত্যাশী ছিলো। ইরান, জর্জিয়া এবং আর্মেনিয়া দ্বারা পরিবেষ্টিত আজারবাইজান সাথে তুরস্কের কোনো সীমান্ত যোগাযোগ না থাকলেও বর্তমান আজারবাইজান প্রেসিডেন্ট আলীয়েভ তুরস্ককে ‘ভ্রাতৃপ্রতীম দেশ’ হিসেবে উল্লেখ করে আসছে।(বিবিসি,৭ অক্টোবর, ২০২০)\nএক্ষেত্রে আমরা দেখতে পাই, রাশিয়ার ক্রমবর্ধমান ‘অসামঞ্জস্যপূর্ণ’ এবং ‘অসম অর্থনৈতিক তৎপরতা’ তুরস্ককে আজারবাইজানের পক্ষ নিতে উস্কে দিচ্ছে। এটি ককেশীয় রাজনীতির একটি বড় শক্তি রাজনৈতিক প্রভাবের ফল। যেখানে একধরনের zero sum থিউরি কাজ করছে।\nযুক্তরাষ্ট্রের জর্জ ম্যাসান বিশ্ববিদ্যালয়ের ইন্সটিটিউট ফর কনফ্লিক্ট এনালিসিস এন্ড রেজুলেশন এর অধ্যাপক Ho – Won Jeong তার Peace and Conflict Studies An Introduction এ বলেন, অসম আঞ্চলিক সম্পদকেন্দ্রিক সিদ্ধান্তগ্রহণ অর্থনৈতিক অসামঞ্জস্যতা তৈরি করে। আজারবাইজান স্বার্থে তুরস্ক ও রাশিয়া বর্তমানে এরকম একটি অবস্থাতে দেখা যেতে পারে।\nআজারবাইজান ক্ষেত্রে তুরস্কের অর্থনৈতিক স্বার্থ ব্যাপক ভূমিকা রাখে। তুরস্কের নিকট আজারবাইজানের তেলসমৃদ্ধ সম্পদ প্রধান আকর্ষণের কেন্দ্রবিন্দু। নরওয়ের Uppsala বিশ্ববিদ্যালয়ের European Studies এর ১৯৯৯ এর একটি প্রতিবেদনে তুরস্কের আজারবাইজান স্বার্থের একটা স্পষ্ট বিবরণ লক্ষ করা যায়।\nপ্রথমতঃ আজারবাইজানের কাস্পিয়ান খনিজ তেল তুরস্ককে একদিকে যেমন নিজের অঅভ্যন্তরীণ সামর্থ্যকে শক্তিশালী করবে অপরদিকে তুরস্ককে মধ্যপ্রাচ্য নির্ভরতা থেকে বের করে আনবে।\nদ্বিতীয়তঃ তুরস্ককে ককেশীয় অঞ্চলে একটি ‘চালিকাশক্তি’ হিসেবে উপস্থাপন করবে।\nতাই দেখা যাচ্ছে আজারবাইজান ও আর্মেনিয়া সংঘাত একটি শক্তির খেলা হিসেবে কাজ করছে। তুরস্কের ড্রোনভিত্তিক সামরিক সাহায্যসহ যেকোনো সহোযোগিতা আজারবাইজানকে শক্তিশালী করছে। অক্টোবরের প্রথম সপ্তাহে রাশিয়ার মধ্যস্থতায় যুদ্ধবিরতি স্রেফ ভিত্তিহীনতায় রুপ নিয়েছে। এই সংঘাতে আজারবাইজানকে ভাবি-বিজয়ী হিসেবে দেখা যাচ্ছে। অপরদিকে আর্মেনিয়া ক্রমাগতভাবে চরম পরাজয়ের দিকে এগিয়ে যাচ্ছে।\nশান্তি ও সংঘর্ষ অধ্যয়ন বিভাগ


হাওরে প্রায় শতভাগ বোরো ধান কাটা শেষ: কৃষিমন্ত্রী – Karak News\nকারকনিউজ ডেস্ক : হাওরে প্রায় শতভাগ বোরো ধান কাটা শেষ হয়েছে বলে জানিয়েছেন কৃষিমন্ত্রী ড. মো: আব্দুর রাজ্জাক।\nশুক্রবার ৭ মে টাঙ্গাইলের মধুপুরে ব্রাহ্মণবাড়ি উচ্চ বিদ্যালয় সংলগ্ন মাঠে মধুপুর কৃষক লীগ আয়োজিত ধান কাটা উৎসব অনুষ্ঠানে প্রধান অতিথির বক্তব্যে এ কথা বলেন কৃষিমন্ত্রী।\nধানসহ অন্য ফসলের উৎপাদন প্রতি বছর বেড়েই চলেছে উল্লেখ করে কৃষিমন্ত্রী ড. মো. আব্দুর রাজ্জাক বলেন, সরকারের নানামুখী উদ্যোগ ও ভর্তুকি দেওয়ার ফলেই এটি সম্ভব হচ্ছে। বিশেষ করে চার দফায় সারের দাম কমানো বর্তমান সরকারের যুগান্তকারী সিদ্ধান্ত।\nটাঙ্গাইলে পথচারীদের মাঝে বঙ্গমাতা শেখ ফজিলাতুন্নেছা পরিষদের ইফতার বিতরণ


ইবি পেল অবিভাবক, নয়া উপাচার্য ড. শেখ আব্দুস সালাম - চিত্রা নিউজ ২৪\nHome / টপ নিউজ / ইবি পেল অবিভাবক, নয়া উপাচার্য ড. শেখ আব্দুস সালাম\nইবি পেল অবিভাবক, নয়া উপাচার্য ড. শেখ আব্দুস সালাম\nনানা কল্পনা-জল্পনার পর অবসান হলো দক্ষিণ-পশ্চিম বঙ্গের সর্বোচ্চ বিদ্যাপীঠ ইসলামী বিশ্ববিদ্যালয়ের ভিসির শূন্য পদ ৷ গতকাল (৪ অক্টোবর,২০২০) সকাল ১১ টায় উপাচার্যের কার্যালয়ে আনুষ্ঠানিকভাবে দায়িত্ব গ্রহণ করেছেন নয়া উপাচার্য অধ্যাপক ড. আব্দুস সালাম ৷\nইবির নয়া উপাচার্যের যোগদান করে শিক্ষক-কর্মকর্তাদের সাথে মত বিনিময়কালে মন্তব্য করেন, "আমার প্রথম কাজ হবে বিশ্ববিদ্যালয়ের শিক্ষা ও গবেষণাকে আরো এগিয়ে নিয়ে যাওয়া এবং বেগবান করা যাতে আমাদের শিক্ষার্থীরা একুশ শতকের উপযোগী দক্ষ মানব সম্পদে পরিণত হতে পারে।"\nএ সময় উপাচার্য ড. শেখ আব্দুস সালাম দল, মত নির্বিশেষে সকলের ঐকান্তিক প্রচেষ্টা ও সহযোগিতায় বিশ্ববিদ্যালয়কে এগিয়ে নেওয়ার দৃঢ় প্রত্যয় ব্যক্ত করেন। এছাড়াও দুর্নীতির বিরুদ্ধে জিরো টলারেন্স ঘোষণা করে বলেন, বর্তমান সরকার দুর্নীতির বিরুদ্ধে জিরো টলারেন্স ঘোষণা করেছেন। তিনি বলেন, "দুর্নীতি কারো কাছেই কাম্য নয়। ইসলামী বিশ্ববিদ্যালয়ের ১৭৫ একরে দুর্নীতি ও দুর্নীতিবাজদের কোনো স্থান নেই।"\nউল্লেখ্য,গত ২৯ সেপ্টেম্বর বিশ্ববিদ্যালয়ের আচার্য মহামান্য রাষ্ট্রপতি আব্দুল হামিদ ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগের অবসরপ্রাপ্ত অধ্যাপক ড. শেখ আব্দুস সালাম স্যারকে ইসলামী বিশ্ববিদ্যালয়ের উপাচার্য হিসেবে নিয়োগ দেন। নিয়োগ আদেশের পর ৩০ সেপ্টেম্বর তিনি মন্ত্রণালয়ে যোগদান করেন এবং ৪ অক্টোবর বিশ্ববিদ্যালয়ে এসে যোগদান পূর্বক দায়িত্ব গ্রহণ করেন ৷


বিএডিসির বীজে ৪৫ টাকা খরচ করে কৃষক পাচ্ছেন ৩৮ টাকা » Agricare24.com\nপ্রচ্ছদ, বিভাগ: ফসল, রাজশাহী, প্রকাশিত: মার্চ ৪, ২০২১, বৃহস্পতিবার\nনিজস্ব প্রতিবেদক, এগ্রিকেয়ার২৪.কম: বাংলাদেশ কৃষি উন্নয়ন কর্পোরেশনের (বিএডিসি) রাজশাহীর ২ হাজার ১০০ কৃষকের কাছ থেকে আমন ধানের বীজ কিনেছে। কিন্তু চুক্তিপত্রে বীজের দর উল্লেখ করা হয়নি। ধন বিক্রিতে উৎপাদন খরচ না উঠায় ক্ষোভ প্রকাশ করেছেন মানববন্ধন। এসব কৃষকরা বলছেন, ৪৫ টাকা খরচ করে ৩৮ টাকা দরে প্রতিকেজি ধান বিক্রি করলে তারা লোকসানে পড়বেন।\nবিএডিসির একজন চুক্তিবদ্ধ বীজ উৎপাদনকারী কৃষক রাজশাহীর পবা উপজেলার দারুশা কুমড়াপুকুর গ্রামের মো. আসাদ। তিনি জানান, কয়েক বছর ধরে অন্যান্য চাষাবাদ ছেড়ে বীজ উৎপাদন করছেন। চলতি মৌসুমে তিনি ২ একরে গম ও ১ একর জমিতে ধান চাষ করেছেন। প্রতি কেজি ধান বীজ উৎপাদনে তার খরচ পড়েছে ৪৫ টাকার মত। কিন্তু বিএডিসি থেকে তাকে দাম দেয়া হয়েছে প্রতি কেজিতে ৩৮ টাকা।\nআসাদ বলেন, সাধারণ ফসলের চেয়ে বীজ উৎপাদনে কয়েকগুন বেশি পরিশ্রম করতে হয়। এমনিতেই খুব একটা লাভ হয়না। তার উপর এবার বাজারে সাধারণ ফসলের সমান দাম দেয়া হচ্ছে। এতে করে লসের উপর লস! আমরা তো আর খাওয়ার জন্য বীজ উৎপাদন করিনা। বিক্রি করে দু’পয়শা আয় করতে চাই। এভাবে লোকসান হলে বাঁচব কিভাবে?\nআরেক কৃষক মো. মুন্টু আলীর মুখেও একই অভিযোগ শোনা গেল। শুধু তারা দু’জনেই নন, রাজশাহী অঞ্চলের প্রায় ২ হাজারের বেশি কৃষকের বীজ উৎপাদন করে লোকসানের মুখে পড়েছেন বলে জানিয়েছে বিএডিসি চুক্তিবদ্ধ চাষী কল্যাণ সমিতি।\nসমিতির নেতারা বলছেন, প্রায় তিন মাস আগে বিএডিসি রাজশাহীর ২ হাজার ১০০ কৃষকের কাছ থেকে আমন ধানের বীজ কিনেছে। কিন্তু তখন চুক্তিপত্রে বীজের দর উল্লেখ করা হয়নি। তিন দিন আগে কেজিপ্রতি ৩৮ টাকা হিসেবে চাষিদের মূল্য পরিশোধ করছিল বিএডিসি। কিন্তু চাষিরা এই টাকা নেননি। ৩৮ টাকা দরে বীজের দাম নিলে তারা ব্যাপক ক্ষতিগ্রস্ত হবেন।\nএর প্রতিকার চেয়ে বুধবার সকাল সাড়ে ১০টায় রাজশাহী মহানগরীর সাহেববাজার জিরোপয়েন্টে বিএডিসি’তে সরবরাহ করা আমন ধানের বীজের দাম বৃদ্ধির দাবিতে মানববন্ধন করেছেন কৃষকরা। বিএডিসির সঙ্গে চুক্তিবদ্ধ চাষিরা এর আয়োজন করেন।\nমানববন্ধনে বক্তারা বলেন, ভালো বীজ, ভালো ফল। নষ্ট বীজ, নষ্ট ফসল। ভাল বীজ উপহার দিয়েও আজকে আমরা অবহেলিত। আজকে শ্রমিকের মজুরি কত টাকা! কিন্তু আমাদেরকে বীজের দাম দেয়া হচ্ছে কত? সাধারণ চাষাবাদ ও বীজ উৎপাদনের পরিচর্যা, খরচ এক নয়। সাধারণ চাষাবাদের তুলনায় ৩৫ শতাংশ খরচ বেশি হয় বীজ উৎপাদনে। আমাদের এক কেজি আমন ধানের বীজ উৎপাদনে খরচ হয়েছে ৪৫ টাকা। সেখানে আমাদেরকে দেয়া হচ্ছে ৩৮ টাকা। আমন ধানের বীজের দাম কমপক্ষে কেজিপ্রতি ৫০ টাকা নির্ধারণের দাবি জানান চাষিরা। তা না হলে তারা ৩৮ টাকা কেজি দরে টাকা নেবেন না বলে ঘোষণা দেন তারা।\nমানববন্ধনে সভাপতিত্ব করেন বিএডিসির রাজশাহী জোনের চুক্তিবদ্ধ চাষি কল্যাণ সমিতির সভাপতি ইউসুফ আলী। সাধারণ সম্পাদক আজিজুর রহমান পিপুলের পরিচালনায় এতে বক্তব্য দেন, সিনিয়র সহ-সভাপতি মাজদার রহমান, সহ-সভাপতি মো. তাজউদ্দীন, সহ-সাধারণ সম্পাদক আমিনুল ইসলাম ফটিক, কোষাধ্যক্ষ আবদুল আওয়াল, সদস্য আবদুস শুকুর, হায়দার আলী, নওয়াব আলী প্রমুখ। কর্মসূচিতে জেলার বিভিন্ন এলাকার চুক্তিবদ্ধ চাষিরা অংশ নেন।\nসমিতির সভাপতি ইউসুফ আলী বলেন, চুক্তিপত্রের ২৯ নম্বর ম্যানুয়ালে বাজারে সর্বোচ্চ মূল্যের সঙ্গে আরও ৪৫ শতাংশ বেশি দাম দেওয়ার কথা উল্লেখ করা হয়েছে। কিন্তু আমাদের থেকে বীজ নিয়ে কোন আলোচনা ছাড়াই দুই মাস পরে ৩৮ টাকা করে দাম দেয়া হচ্ছে। আমরা সেটা গ্রহন করিনি। আমাদের দাবি, বীজের মূল্য পুনঃনির্ধারণ করে ৪৮ থেকে ৫০ টাকা করে দাম দেয়া হোক। আমরা মনে করি, কৃষক বাঁচলেই দেশ বাঁচবে।\nএ বিষয়ে বিএডিসি রাজশাহী অঞ্চলের উপ-পরিচালক জহুরুল ইসলাম এগ্রিকেয়ার২৪.কমকে বলেন, ৪৫ শতাংশ বেশি দাম দেয়ার কথা রয়েছে এমনটা না। ২৫ থেকে ৩০ শতাংশ দাম বেশি দেয়ার কথা মৌখিকভাবে ঘোষণা রয়েছে। কৃষকদের লোকসান হোক আমরা সেটা চাইনা, সরকারও চাইবে না। আমরা মূল্যবৃদ্ধির জন্য সুপারিশপত্র পাঠিয়েছি। সরকার কৃষকদের স্বার্থে এ বিষয়ে পদক্ষেপ নেবেন বলে আশা করছি।


দীপিকার প্রতি নিতুর বিরক্তি (৮)\nনিউইর্য়কে রণবীর-দীপিকার প্রেমলীলা (২)\nপরিচালনায় দীপিকা পাড়ুকোন (০)\nদীপিকায় সালমনের অনিহা (১)\nশাহরুখের বাড়িতে রণবীর-দীপিকার ডেট (২)\nসম্পর্ক নিয়ে চিন্তিত দীপিকা (০)\nদীপিকার কুটুম! (২৮)\nঅসম প্রেমে দীপিকা-ইরফান! (৩)\nদীপিকার বাবা অমিতাভ বচ্চন! (০)\nঅবশেষে ফাঁস হলো রানভির সিং ও দীপিকার ১৭ মিনিটির কুক্তি দেখেনিন । (৫)\nঅবশেষে ফাঁস হলো রানভির সিং ও দীপিকার ১৭ মিনিটির কুক্তি দেখেনিন । (২)\nদীপিকার সঙ্গে বিচ্ছেদ নিয়ে রণবীর (১০)\nশাহরুখের ঘরে রণবীর-দীপিকার ডেটিংএর ৬ মিনিট ভিডিও টি দেখেনিন । (১৯)\nরণবীর-দীপিকার বন্ধুত্ব ওয়াইনের মতো (৬)\nদীপিকাকে একহাত নিলেন ক্যাটরিনা (০)\nদীপিকার নতুন চমক! (৩)\nক্যাটকে টপকে শাহরুখের সঙ্গে দীপিকা (২)\nনিতুর কাছে দীপিকা ছিলেন বিরক্তিকর! (৩)\nদীপিকার কারণে রণবীরের ‘না’! (১)\nহলিউডকে দীপিকার ‘না’ (৮)


চাঁদে নামতে না পারলেও কতটা সফল চন্দ্রযান-২ অভিযান? একবার দেখে নি সেই সফল অভিযানের কাহিনী\nBy Kajal Paul On Sep 7, 2019\nবং দুনিয়া ওয়েব ডেস্ক: শেষ মুহূর্তে এসে ব্যর্থ হল ISRO-র ‘চন্দ্রযান-২’! আর একারণে চাঁদের দক্ষিণ মেরুতে প্রথম দেশ হিসাবে ভারতের অবতরণ করার স্বপ্ন আপাতত স্বপ্নই থেকে গেলো।\nবিগত ৪৭ দিন পূর্বে ভারতের মহাকাশ গবেষণা কেন্দ্র ISRO থেকে ‘চন্দ্রযান-২’ পৃথিবীর বায়ুমণ্ডল পেরিয়ে চাঁদের উদ্দেশ্যে পাড়ি দিয়েছিলো। কম খরচে এবং অল্প সময়ের মধ্যে চাঁদে মহাকাশযান প্রেরণ করে তাক লাগিয়ে দিয়েছিল ভারতীয় মহাকাশ গবেষণা সংস্থা ISRO।\nগতকাল শুক্রবার গভীর রাতে চাঁদের মাটি ছোঁয়ার কথা ছিল চন্দ্রযান-২ এর একটি অংশ বিক্রম । ভারতের প্রধান মন্ত্রী নরেন্দ্র মোদীসহ গোটা ভারতবাসী গর্বিত চোখে তাকিয়ে ছিল মহাকাশের দিকে । রাতেই বিক্রমের সফট ল্যান্ডিং করার কথা ছিল চাঁদের এমন একটা অংশে, যেখানে আগে পৃথিবীর কেউ পৌছাতে পারেনি ।কিন্তু সেই ইতিহাস সৃষ্টির আগেই নিখোঁজ হয়ে গিয়েছে বিক্রম। বিজ্ঞানীদের স্বান্তনা দিয়ে প্রধানমন্ত্রী নরেন্দ্র মোদী বলেছেন, ভারত তার বিজ্ঞানীদের জন্য গর্বিত। এখন আমাদের সাহসী হতে হবে। আমরা অবশ্যই সাহসী হব। এরপর শনিবার আশার কথা শুনিয়েছেন ইসরোর বিজ্ঞানীরা। তাঁরা বলেন চন্দ্রযান-২ মিশনের আয়ু এক বছর। ততদিন চাঁদকে প্রদক্ষিণ করবে অরবিটার। দূর থেকে তা চাঁদকে পর্যবেক্ষণ করবে। অর্থাৎ চন্দ্রযান-২ এর মাত্র পাঁচ শতাংশ ব্যর্থ। কিন্তু ৯৫ শতাংশ এখনও কাজ করবে। অর্থাৎ চন্দ্রযান-২ এখনই শেষ হচ্ছে না। এখনও তার অনেক বাকি আছে।\nভারতের মহাকাশ গবেষণা কেন্দ্র ইসরো থেকে বলা হয়েছে, চাঁদে সফট ল্যান্ডিং করার কথা ছিল ল্যান্ডার বিক্রমের। চাঁদ থেকে সে যখন মাত্র দু’কিলোমিটারের সামান্য বেশি দূরত্বে, তখন তার সঙ্গে যোগাযোগ বিচ্ছিন্ন হয়ে যায়। কিন্তু ল্যান্ডার বিক্রম বা রোভার প্রজ্ঞা ছিল চন্দ্রযান-২ মিশনের মাত্র পাঁচ শতাংশ। বাকি ৯৫ শতাংশে আছে চন্দ্রযান-২ অরবিটার। তা সাফল্যের সঙ্গে চাঁদকে প্রদক্ষিণ করছে।\nইসরো পাশাপাশি আরও জানিয়েছে অরবিটার চাঁদের ছবি তুলবে আগামী একবছর। ইসরোকে পাঠাবে সেই ছবি।সেই সাথে অরবিটার খুঁজে পাওয়ার চেষ্টা করবে বিক্রমকেও। তার ভিতরে যে রোভারটি রয়েছে, তার আয়ু ১৪ দিন।সবচেয়ে উল্লেখযোগ্য বিষয়টি হল এ পর্যন্ত যতগুলি চাঁদে অভিযান চালানো হয়েছে সেই তুলনায় চন্দ্রযান-২ মিশনে খরচ হয়েছে খুব কম। তাতে ৯৫ শতাংশ সফল হওয়াও কম কথা নয়।\nএই অভিযান কতটা কঠিন ছিল, তার বর্ণনা দিতে গিয়ে ইস রোর এক বিজ্ঞানী বলেছেন, এ যেন একটা চলন্ত ট্রেন থেকে আর একটা চলন্ত ট্রেনের মধ্যেকার কোনও বস্তুকে লক্ষ্য করে গুলি করা। দু’টি ট্রেনের মধ্যেকার দূরত্ব হাজার হাজার কিলোমিটার।\nউল্লেখ করা যেতে পারে ভারতের এই চন্দ্রযান-২ মিশনে খরচ হয়েছে ১৪ কোটি ডলার। আমেরিকা যখন চাঁদে অ্যাপোলো মিশন পাঠিয়েছিল, খরচ করেছিল ১০ হাজার কোটি ডলার। ভারতের চন্দ্রযান-২ আপাতত পাঁচ শতাংশ ব্যর্থ হলেও আগামী দিনের জন্য তা গুরুত্বপূর্ণ শিক্ষা রেখে গেল। ভবিষ্যতে কেবল চন্দ্রাভিযান নয়, মঙ্গল অভিযানেও সাহায্য করবে চন্দ্রযান-২ এর অভিজ্ঞতা।পাশিপাশি একটা বড় দৃষ্টান্ত তুলে ধরল সারা বিশ্বের কাছে । তাই সমস্ত ভারতবাসী এখন গর্ব করে বলতে পারবে এই সফল অভিযানের কথা ।\nফের হিংসা উপত্যকায়, গোলাগুলিতে শিশুসহ নিহত ৪\nমঞ্চে গান গাইতে গাইতেই মৃত্যু জনৈক ভারতীয় গায়কের! (দেখুন ভিডিও)


Reason Deepika Padukone chooses Sapna Didi after Padmaavat\nপদ্মাবতী হয়ে দেদার বিতর্কে, এবার কোন সাহসী চরিত্র বাছলেন দীপিকা?\nPublished by: Sangbad Pratidin Digital | Posted: February 1, 2018 8:38 pm| Updated: September 17, 2019 1:57 pm\nসংবাদ প্রতিদিন ডিজিটাল ডেস্ক: বলিউডের পয়লা নম্বর স্থানটির দাবি এখন তিনি অনায়াসেই জানাতে পারেন। বহু বাধা-বিপত্তি পেরিয়ে বক্স অফিসে সাফল্যের মুখ দেখেছে ‘পদ্মাবত’। সপ্তাহখানেকের মধ্যেই দেড়শো কোটির মাইলস্টোন ছুঁয়ে ফেলেছে ছবি। আর প্রশংসিত হয়েছে তাঁর অভিনয়। যে অভিনয়ের জন্য তিনি ছবির দুই পুরুষ সহ-অভিনেতা শাহিদ-রণবীরের থেকে অনেক বেশি পারিশ্রমিক পেয়েছেন। তবে সাফল্য উপভোগ করার তেমন সময় নেই দীপিকা পাড়ুকোনের। কারণ ‘পদ্মাবতী’র খোলস ছেড়ে এবার ‘স্বপ্না দিদি’ হতে চলেছেন তিনি।\n[ কী কাণ্ড! মাঝরাতে নিজের স্ত্রীর ফ্ল্যাটেই চুরি জনপ্রিয় অভিনেতার ]\nঐতিহাসিক চরিত্র থেকে সোজা আন্ডারওয়ার্ল্ডের বাসিন্দা। আশরফ খান, মুম্বইয়ের অন্ধকার জগতে যাঁর পরিচিতি স্বপ্না দিদি নামে। দাউদ ইব্রাহিমের এক ঘনিষ্ঠ অনুচরের স্ত্রী ছিলেন স্বপ্না। সেই সূত্রে প্রথমে দাউদের সঙ্গে বেশ ভাল সম্পর্ক ছিল তাঁর। কিন্তু ভুয়ো এনকাউন্টারে স্বপ্নার স্বামীকে খুন করায় দাউদ। এরপরই কুখ্যাত ডনকে মারার শপথ নেন স্বপ্না। পুলিশের ইনফরমার হিসেবেও কাজ করেন তিনি। শেষে হাত মেলান হুসেদ উস্তারার সঙ্গে। বহুদিন ধরে দাউদকে মারার চেষ্টা করছিলেন হুসেদও। শারজা ক্রিকেট স্টেডিয়ামে ম্যাচ দেখার সময়ই ডনকে মেরে ফেলার পরিকল্পনা করা হয়। কিন্তু সে পরিকল্পনা সফল হয়নি। নির্মমভাবে খুন করা হয় স্বপ্নাকে। এখনও সেই নৃশংসতার উদাহরণ আজও আন্ডারওয়ার্ল্ডে দেওয়া হয়।\n[বন্ধু অমৃতার জন্মদিনে ‘অশ্লীল’ কেক উপহার, বিতর্কে করিনা]\nএমন একটা চরিত্র কেন বাছলেন নায়িকা? প্রশ্নের উত্তরে দীপিকা জানান, প্রায় দু’বছর ধরে একাধিক চিত্রনাট্য শুনেছেন তিনি। কিন্তু পরিচালক বিশাল ভরদ্বাজ যেভাবে এই চরিত্রকে সাজিয়েছেন তা মনে ধরেছে তাঁর। তবে দীপিকার জন্য অপেক্ষা করতে করতে বিরক্ত বিশাল নাকি অন্য দিকে মন দিতে চেয়েছিলেন। নায়িকা তা করতে দেননি। বিশালের কাছে আবদার করে ছবি তৈরির সম্মতি তিনি নিয়েই নিয়েছেন। আর ‘পিকু’র পর ফের জুটি বেঁধেছেন ইরফান খানের সঙ্গে।\n[রাজপুত আবেগে আঘাত নেই, কর্ণি সেনার প্যানেলই ‘ক্লিনচিট’ দিল ‘পদ্মাবত’-কে]\nAirtel গ্রাহকদের জন্য ফের ধাক্কা, বাড়ল মাসিক ন্যূনতম রিচার্জ প্ল্যানের মূল্য


হোয়াটসঅ্যাপ নিয়ে এল চ্যাট মাইগ্রেশন বৈশিষ্ট্যটি,এক অভিনব ফিচার! - Breaking Bangla |breakingbangla.com | Only breaking | Breaking Bengali News Portal From Kolkata |\nHome Entertainment News হোয়াটসঅ্যাপ নিয়ে এল চ্যাট মাইগ্রেশন বৈশিষ্ট্যটি,এক অভিনব ফিচার!\nহোয়াটসঅ্যাপ নিয়ে এল চ্যাট মাইগ্রেশন বৈশিষ্ট্যটি,এক অভিনব ফিচার!\nনিউজ ডেস্ক : একটি বিশেষ বৈশিষ্ট্য নিয়ে এসেছে হোয়াটসঅ্যাপ তার ব্যবহারকারীদের জন্য। এই ফিচারের মাধ্যমে হোয়াটসঅ্যাপ ব্যবহারকারীরা এখন iOS থেকে Android এ চ্যাট ট্রান্সফার করতে পারবেন। হোয়াটসঅ্যাপ সম্প্রতি আনুষ্ঠানিকভাবে এই চ্যাট মাইগ্রেশন বৈশিষ্ট্যটি প্রকাশ করেছে। বর্তমানে স্যামসাংয়ের স্মার্টফোনের জন্য এই বৈশিষ্ট্যটি হোয়াটসঅ্যাপ চালু করেছে। কোম্পানিটি গত মাসে গ্যালাক্সি আনপ্যাকড ইভেন্টের সময় এই চ্যাট মাইগ্রেশন বৈশিষ্ট্যটি চালু করেছিল। কিন্তু সেই সময়ে এই ফিচারটি শুধুমাত্র ফোল্ডিং ফোনেই কেবল ব্যবহার করা যেত ।\nএকই সময়ে, এখন এই চ্যাট মাইগ্রেশন বৈশিষ্ট্যটি অনেক স্যামসাং ফোনে উপলব্ধ করা হয়েছে। এই নতুন বৈশিষ্ট্যটি ব্যবহার করে, ব্যবহারকারীরা তাদের অ্যাকাউন্টের তথ্য, প্রোফাইল ফটো, ব্যক্তিগত চ্যাট, গ্রুপ চ্যাট, পুরানো চ্যাট, মিডিয়া এবং সেটিংস আইফোন থেকে স্যামসাং স্মার্টফোনে স্থানান্তর করতে পারে। হোয়াটসঅ্যাপ জানিয়েছে যে ব্যবহারকারীরা তাদের কল লগ এবং দৃশ্যমান নাম স্থানান্তর করতে পারবে না।\nকোম্পানি একটি ব্লগ পোস্টের মাধ্যমে হোয়াটসঅ্যাপ চ্যাট মাইগ্রেশন বৈশিষ্ট্য ঘোষণা করেছে। কোম্পানির এই নতুন বৈশিষ্ট্যটি স্যামসাংয়ের Tswitch অ্যাপ এবং অ্যান্ড্রয়েড ১০ বা তার উপরে সংস্করণ ৩.৭.২২.১ বা উচ্চতর সংস্করণে কাজ করছে। কোম্পানি আরও বলেছে যে খুব শীঘ্রই এই বৈশিষ্ট্যটি অন্যান্য অ্যান্ড্রয়েড স্মার্টফোনের জন্য উপলব্ধ করা হবে।\nএর বাইরে, আইফোনে হোয়াটসঅ্যাপ আইওএস সংস্করণ ২.২১.১৬০.২৭ বা নতুন এবং নতুন স্যামসাং ফোনে হোয়াটসঅ্যাপ অ্যান্ড্রয়েড সংস্করণ ২.২১.১৬.২০ বা নতুন থাকা উচিৎ। নতুন ডিভাইসে অবশ্যই স্যামসাং স্মার্টসুইচ অ্যাপ সংস্করণ ৩.৭.২২.১ বা নতুন ইনস্টল করা থাকতে হবে।\nকিভাবে চ্যাট স্থানান্তর করবেন\nপ্রথমে আপনার স্যামসাং ফোনটিকে আইফোনের সঙ্গে ইউএসবি টাইপ-সি থেকে লাইনিং ক্যাবলের সঙ্গে সংযুক্ত করুন।\nসেটআপের জন্য স্যামসাং স্মার্ট সুইচ ধাপগুলি অনুসরণ করুন।\nবিজ্ঞপ্তি প্রদর্শিত হওয়ার পর, নতুন স্যামসাং ফোনে দৃশ্যমান কিউআর কোডটি আইফোন ক্যামেরা দিয়ে স্ক্যান করুন।\nআইফোনে স্টার্ট ট্যাপ করুন এবং অপেক্ষা করুন।\nতারপর নতুন স্যামসাং ফোনে সেটআপ করুন।\nহোম স্ক্রিনে, হোয়াটসঅ্যাপ শুরু করুন এবং পুরানো ফোন নম্বর দিয়ে লগ ইন করুন।\nএর পরে আমদানিতে ট্যাপ করুন এবং প্রক্রিয়াটি ভালভাবে সম্পন্ন করতে দিন।\nনতুন ফোনের অ্যাক্টিভেশন সম্পূর্ণ হলে, আপনি আপনার চ্যাট দেখতে পাবেন।\nআপনার ডেটা পুরানো আইফোনে সংরক্ষিত থাকবে যতক্ষণ না আপনি অ্যাপটি মুছে ফেলেন বা চ্যাট মুছে না দেন।


STAR BANGLA24 বালিয়ায় মেম্বার প্রার্থী জাহাঙ্গীর আলম মিয়াজীর বিজয়ের প্রত্যাশা - STAR BANGLA24\nবালিয়ায় মেম্বার প্রার্থী জাহাঙ্গীর আলম মিয়াজীর বিজয়ের প্রত্যাশা\nআসন্ন ইউপি নির্বাচনকে সামনে রেখে নিরলসভাবে প্রচারণা চালিয়ে যাচ্ছেন চাঁদপুরে বালিয়া ইউনিয়নে ৭নং ওয়ার্ডে (ফুটবল) মার্কা প্রতীক মেম্বার প্রার্থী (সাবেক মেম্বার) মো. জাহাঙ্গীর আলম মিয়াজী।\nপ্রতিদিনের ন্যায় গতকাল রবিবার (৭ নভেম্বর) বালিয়া ইউনিয়নের ৭ নং ওয়ার্ডের কুমুরিয়া এলাকায় নির্বাচনী প্রচার প্রচারণা ও গণসংযোগ করেন।\nআগামী (১১ নভেম্বর) বৃহস্পতিবার দ্বিতীয় ধাপে চাঁদপুর সদর উপজেলার ১০টি ইউনিয়ন পরিষদের নির্বাচন অনুষ্ঠিত হবে।\nসে আলোকে চাঁদপুর সদর উপজেলার ৯নং বালিয়া ইউনিয়নের ৭নং ওয়ার্ড মেম্বার প্রার্থী মো. জাহাঙ্গীর আলম মিয়াজী মনোনয়নপত্র দাখিলের পরিপ্রেক্ষিতে তিনি (ফুটবল) মার্কা প্রতীক পান। বর্তমানে তিনি (ফুটবল) প্রতীক নিয়ে প্রতিদ্বন্দ্বীতায় নেমেছে নির্বাচনী মাঠে\n(ফুটবল) মার্কা প্রতীক মেম্বার প্রার্থী মো. জাহাঙ্গীর আলম মিয়াজীর সাথে আলাপকালে তিনি বলেন, আমি এবার নির্বাচিত হলে আমার ৭নং ওয়ার্ডে ব্যাপক উন্নয়নমূলক কাজ করব। তিনি আরো বলেন, মানুষ সৃষ্টির সেরা জীব তার বিবেক বুদ্ধির কারণে। আমি আশা করি আমার এলাকার জনসাধারণ তাদের বিবেক বুদ্ধিকে কাজে লাগিয়ে আমার (ফুটবল) মার্কায় ভোট দিয়ে জয়যুক্ত করবে।\nতিনি বাংলাদেশ আওয়ামীলীগের দুঃসময়ে পরীক্ষিত একজন কর্মি হিসেবে বালিয়া ইউনিয়ন আওয়ামী লীগের বিভিন্ন পদে আসিন ছিলেন। ছিলেন জেলা যুবলীগের সাবেক সদস্য। বর্তমানে তিনি ওই ইউনিয়ন আওয়ামী লীগের সহ-সম্পাদকের দায়িত্ব পালন করছেন। অত্যন্ত সৎ, যোগ্য ও পরিশ্রমী এই নেতা জীবনের শেষ প্রান্তে এসেও দেশ ও দশের খেদমতে নিজেকে উজাড় করে স্বাধীনতার মহান স্থপতি বঙ্গবন্ধু শেখ মুজিবুর রহমানের সুযোগ্য কন্যা বাংলাদেশ সরকারের মাননীয় প্রধানমন্ত্রী দেশরত্ন জননেত্রী শেখ হাসিনার হাতকে শক্তিশালী করতে এবারও নির্বাচনে প্রতিদ্বন্দ্বিতা করছেন।\nমোঃবুলবুল ইসলাম, কুড়িগ্রাম সদর প্রতিনিধিঃ কুড়িগ্রাম সদর উপজেলার ২নং হলোখানা ইউনিয়নের ৯নং ওয়ার্ডের মেম্বার প্রার্থী গত ২৩ বছর থেকে চলমান মেম্বার সবার সুপরিচিত ও সৎ ব্যক্তিআরও পড়ুন...\nনিজস্ব প্রতিবেদক: চট্টগ্রামের চন্দনাইশে বোরো মৌসুমে নির্বিঘ্নে বোরো ধানের আবাদ বৃদ্ধির লক্ষ্যে স্থানীয় জন প্রতিনিধি, স্কীম ম্যানেজার ও কৃষকদের অংশগ্রহণে মতবিনিময় সভা অনুষ্ঠিত হয়। ২ অক্টোবরআরও পড়ুন...\nরাজু দাশ, চকরিয়া (কক্সবাজার) প্রতিনিধিঃ কক্সবাজারের চকরিয়ায় করোনা ভাইরাস (কোভিড-১৯) প্রাণঘাতী বিস্তার ঠেকাতে সরকার ঘোষিত সর্বাত্মক লকডাউনের মানছেন না কেইও। লকডাউনের চতুর্থ দিনে রাস্তায় মানুষের চলাচলআরও পড়ুন...


Modi Cabinet: 70% union ministers have criminal cases against them, national: মোদীর নতুন মন্ত্রিসভার ২৪ জনের বিরুদ্ধে খুন-খুনের চেষ্টার মামলা! ধনকুবের মন্ত্রী জ্যোতিরাদিত্য\nমোদীর নতুন মন্ত্রিসভার ২৪ জনের বিরুদ্ধে খুন-খুনের চেষ্টার মামলা! ধনকুবের মন্ত্রী জ্যোতিরাদিত্য\nModi Cabinet: শিক্ষাগত যোগ্যতার নিরিখে ২১ জন স্নাতকোত্তর পাশ। ডক্টরেট নয় জন মন্ত্রী। ১৭ জন স্নাতক, দুই জন ক্লাস এইট পাশ।\nUpdated: July 10, 2021 6:02:55 pm\nশপথ গ্রহণের পর মন্ত্রিসভার সদস্যদের সঙ্গে প্রধানমন্ত্রী। ছবি: রাষ্ট্রপতি ভবন\nModi Cabinet: চলতি সপ্তাহেই নিজের মন্ত্রিসভা ঢেলে সাজিয়েছেন প্রধানমন্ত্রী। ক্যাবিনেট সম্প্রসারণের পরে প্রধানমন্ত্রীকে ধরে মন্ত্রিসভার সদস্য বেড়ে ৭৮। বিজেপির প্রচার, ‘দেশের তরুণতম মন্ত্রিসভা। ২০২৪-এর সাধারণ নির্বাচনকে পাখির চোখ করেই এই ব্যাপক রদবদল।‘ কিন্তু অ্যাসোসিয়েশন অব ডেমোক্র্যাটিক রিফর্মস (এডিআর) বা এডিআর রিপোর্টে উদ্বেগ বেড়েছে বিজেপির। সেই রিপোর্টে উল্লেখ, ‘মোদী মন্ত্রিসভার ৪২% মন্ত্রী অর্থাৎ ৩৩ জনের বিরুদ্ধে ফৌজদারি মামলা রয়েছে। ৯০% অর্থাৎ ৭০ জন মন্ত্রী কোটিপতি।‘ এখানেই শেষ নয়, যে ৩৩ জনের বিরুদ্ধে ফৌজদারি মামলা রয়েছে, তাঁদের মধ্যে ২৪ জনের বিরুদ্ধে খুন, খুনের চেষ্টা এবং ডাকাতির মতো গুরুতর অভিযোগ। এডিআর রিপোর্টে এমনটাই উল্লেখ।\nএদিকে মোদী মন্ত্রিসভার সাম্প্রতিক সম্প্রসারণে বিভিন্ন মন্ত্রকের প্রতিমন্ত্রী পদে রয়েছেন ২৮ জন। বুধবার নয়া মন্ত্রিসভার ঘোষণা এবং শপথ গ্রহণ অনুষ্ঠানের পরই মন্ত্রীদের নির্বাচনী হলফনাফার তথ্য তুলে ধরে এই রিপোর্ট প্রকাশ করেছে পর্যবেক্ষণ সংস্থা এডিআর।\nরিপোর্টে বলা হয়েছে, ৭০ জন মন্ত্রীই কোটিপতি। তাঁদের মধ্যে আবার চার জনের সম্পত্তির পরিমাণ ৫০ কোটির বেশি। অসামরিক বিমান পরিবহণমন্ত্রী জ্যোতিরাদিত্য সিন্ধিয়ার সম্পত্তির পরিমাণ ৩৭৯ কোটি। তালিকায় তার পরেই রয়েছেন পীযূষ গয়াল (৯৫ কোটি), নারায়ণ রাণে (৮৭ কোটি), রাজীব চন্দ্রশেখর (৬৪ কোটি)।\nনতুন মন্ত্রিসভায় যাঁদের সম্পত্তির পরিমাণ সবচেয়ে কম তাঁদের মধ্যে রয়েছেন পশ্চিমবঙ্গের আলিপুরদুয়ারের সাংসদ জন বার্লা (১৪ লাখের বেশি), ত্রিপুরার প্রতিমা ভৌমিক (৬ লাখের বেশি), রাজস্থানের কৈলাস চৌধুরি এবং ওড়িশার বিশ্বেশ্বর টুডু। শিক্ষাগত যোগ্যতার নিরিখে ২১ জন স্নাতকোত্তর পাশ। ডক্টরেট নয় জন মন্ত্রী। ১৭ জন স্নাতক, দুই জন ক্লাস এইট পাশ। তিনজন দশম শ্রেণি এবং ৭ জন দ্বাদশ শ্রেণি পাশ।\nADRCabinet ExpansionCriminal CasesJyotiraditya ScindiaModi Cabinet\nWeb Title: 70 cabinet ministers have criminal cases against them national\n‘দলের বার্তা যাঁদের বুঝতে অসুবিধা, তাঁদের গণ্ডগোল রয়েছে’, ঘুরিয়ে সৌমিত্র-রাজীবদের বার্তা দিলীপের


দু:খ কেবল এটুকুই যে -- ৷ জিয়াউল হক।\nHomeপ্রবন্ধ।দু:খ কেবল এটুকুই যে -- ৷ জিয়াউল হক।\nby - Barta View on - June 02, 2022\nদু:খ কেবল এটুকুই যে -- -\nএসব রাজ্যের কোনটই নিজেদের শক্তি ও সামর্থের উপরে ভিত্তি করে টিকে থাকার মত সক্ষমতা ছিল না। তাদের না ছিল পর্যাপ্ত ভুসম্পদ আর না ছিল শক্তিশালী অর্থনৈতিক ভিত্তি। গণভিত্তির তো প্রশ্নœই ওঠে না। এসব রাজ্যের মহামান্য (!) সুলতান আর আমিররা নিজেদের বাবা বা ভাই এর বিরুদ্ধে বিদ্রোহ করে বেরিয়ে এসেছে, কাজেই তারা নিজেরাও নিজেদের ভাই-ব্রাদার, সন্তান, এমনকি, আত্মীয় স্বজনদের দেখেছে প্রতিদ্বন্দী হিসেবে! কেউ কাউকে বিশ্বাস করেনি একটা মহুর্তের জন্য! নিজ ঘরেই যেন একে অপরের বিরুদ্ধে সারাক্ষণ ফন্দি আঁটতে ব্যস্ত থেকেছে।\nলেখকঃ ইংল‍্যান্ডের বেসরকারী মানসিক হাসপাতালের সাবেক সহকারী পরিচালক, ইতিহাস গবেষক ও লেখক, ইংল‍্যান্ড।


Jordan foreign minister claims Conspiracy by ex-crown prince to destabilise country busted | Sangbad Pratidin\nবিদেশি শক্তির সঙ্গে ষড়যন্ত্র, দেশে শান্তি নষ্টের ছক কষেছিল যুবরাজ, দাবি জর্ডনের মন্ত্রীর\nPublished by: Paramita Paul | Posted: April 5, 2021 8:51 am| Updated: April 5, 2021 8:51 am\nসংবাদ প্রতিদিন ডিজিটাল ডেস্ক: “বিদেশি শক্তির সঙ্গে হাত মিলিয়েছিলেন জর্ডনের যুবরাজ হামজা বিন হুসেইন। উদ্দেশ্য, সে দেশের বাদশাহ দ্বিতীয় আবদুল্লাকে উৎখাত করা।” যুবরাজকে গৃহবন্দি করার পর এমনটাই জানালেন জর্ডনের বিদেশমন্ত্রী আয়ামান সাফাদি।\nস্থানীয় সময় অনুযায়ী শনিবার হামজা বিন হুসেইনকে গৃহবন্দি করা হয়েছে। গ্রেপ্তার হয়েছে আরও ২০ জন। এই ঘটনার একদিন পর জর্ডনের তরফে সরকারি বিবৃতি দেওয়া হল। সে দেশের বিদেশমন্ত্রী জানিয়েছেন, বিদেশি শক্তির সাহায্যে দেশের নিরাপত্তা নষ্ট করার গোটা পরিকল্পনা করা ও বাস্তবায়নের দায়িত্বে ছিলেন খোদ যুবরাজ। একবারে অন্তিম মুহূর্তে ষড়যন্ত্র প্রকাশ্যে আসে। ফলে তাদের অশান্তি পাকানোর ছক ভেস্তে যায়। তবে একা যুবরাজ নয়, এই কাজে তাকে সাহায্য করছিলেন দুই উচ্চপদস্থ সরকারি আধিকারিকও। তাদেরও গ্রেপ্তার করা হয়েছে। ষড়যন্ত্রে যুক্ত থাকার অপরাধে আরও ১৬-১৮ জনকে গ্রেপ্তার করা হয়েছে। যদিও ভিডিও প্রকাশ করে সমস্ত অভিযোগ অস্বীকার করেছেন ক্ষমতাসীন বাদশাহের বৈমাত্রিয় ভাই তথা যুবরাজ হামজা বিন হুসেইন।\n[আরও পড়ুন : বহু সময় বোতলেই প্রস্রাব করতে হয় আমাজন কর্মীদের! অভিযোগ মেনে নিল ই-কমার্স সংস্থা]\nজর্ডনের বিদেশমন্ত্রী আয়ামান সাফাদি আরও জানিয়েছেন, বেশকিছু দিন ধরেই সে দেশের গোয়েন্দারা যুবরাজ ও তাঁর সাঙ্গপাঙ্গদের কার্যকলাপের উপর নজর রাখছিলেন। এমনকী, জর্ডনের শান্তি বিঘ্নিত হতে পারে এমন কাজকর্ম থেকে যুবরাজকে বিরত থাকার আবেদনও জানানো হয়েছিল। কিন্তু সেই আরজি তিনি খারিজ করে দেন। এর পরই গোটা বিষয়টি জর্ডনের বাদশাহকে জানানো হয়। তবে কোন বিদেশি শক্তির সঙ্গে যুবরাজ হাত মিলিয়ে জর্ডনের ক্ষতি করতে চাইছিলেন, তা এখনও স্পষ্ট করেনি সে দেশের বিদেশমন্ত্রী। তবে যুবরাজকে গৃহবন্দী করার পর জর্ডনের অভ্যন্তরীণ পরিস্থিতি নিয়ে চিন্তায় আন্তর্জাতিক মহল।\nপ্রসঙ্গত, প্রয়াত নবাব হুসেইনি ও তাঁর মার্কিন বংশোদ্ভূত স্ত্রী নুরের ছোট ছেলে হামজা। বাদশাহ দ্বিতীয় আবদুল্লার সৎ ভাই তিনি। সোশ্যাল মিডিয়া ব্যবহার করে আবদুল্লার বিরুদ্ধে মন্তব্য করেছিলেন তিনি। হামজার দাবি, সেই মন্তব্যের প্রতিশোধ নিতেই তাঁকে তাঁর আম্মানের বাড়িতে গৃহবন্দি রাখার সিদ্ধান্ত নেওয়া হয়েছে। জর্ডন সেনা অবশ্য এমন অভিযোগকে উড়িয়ে দিয়েছে।\n[আরও পড়ুন : বাদশাহকে গদিচ্যুত করার ষড়যন্ত্র! গৃহবন্দি জর্ডনের যুবরাজ, গ্রেপ্তার আরও ২০]\nশনিবার হামজা বিন হুসেইনকে গৃহবন্দি করা হয়েছে।\nগ্রেপ্তার হয়েছে আরও ২০ জন।\nঅন্তিম মুহূর্তে ষড়যন্ত্র প্রকাশ্যে আসে।


শেরপুরে নারী নির্যাতন মামলায় প্রধান শিক্ষক শ্রীঘরে - দেশের খবর\nশেরপুর থেকে হাকিম বাবুল: নারী নির্যাতন মামলায় শেরপুর মেমোরিয়াল উচ্চ বিদ্যালয়ের প্রধান শিক্ষক মো. জাহাঙ্গীর আলমকে (৫২) শ্রীঘরে পাঠিয়েছে শেরপুরের নারী ও শিশু নির্যাতন দমন ট্রাইব্যুনাল আদালত। মঙ্গলবার দুপুরে জাহাঙ্গীর আলম আদালতে হাজির হলে তাকে জেলা কারাগারে পাঠানোর নির্দেশ দেন ট্রাইব্যুনালের বিচারক মো. সাইদুর রহমান খাঁন।\nআদালত সূত্রে জানা গেছে, শেরপুর মেমোরিয়াল উচ্চ বিদ্যালয়ের প্রধান শিক্ষক মো. জাহাঙ্গীর আলম স্ত্রী থাকা স্বত্ত্বেও প্রায় দুই বছর আগে ওই বিদ্যালয়ের এক সহকারি শিক্ষিকাকে (৪০) ধর্ষণের চেষ্টা করেন। দুই সন্তানের জননী ওই সহকারি শিক্ষিকা ধর্ষণ চেষ্টার অভিযোগে জাহাঙ্গীর আলমের বিরুদ্ধে থানায় একটি মামলা দায়ের করেন। এ ঘটনায় ওই সহকারি শিক্ষিকার স্বামী তাকে তালাক দিলে প্রধান শিক্ষক জাহাঙ্গীর আলম মামলা তুলে নেওয়ার শর্তে ২০১৩ সালের ২৪ মে তাকে বিয়ে করেন। গত ২৭ জানুয়ারি মামলাটি নিস্পত্তি হয়। কিন্তু মামলা নিষ্পত্তির পরই তাদের মধ্যে বনিবনা হচ্ছিল না। এরপর থেকে স্ত্রীর উপর নির্যাতন চালিয়ে তাকে তালাক নেওয়ার দাবি করে প্রধান শিক্ষক। কিন্তু শিক্ষিকা রাজি না হওয়ায় গত ৬ মার্চ গোপনে স্ত্রীকে তালাক দেয় জাহাঙ্গীর আলম। ঘটনা জানতে পেরে পরে যৌতুকের জন্য মারপিট করার অভিযোগ তুলে গত ১৬ জুন আদালতে স্বামী জাহাঙ্গীর আলমের বিরুদ্ধে নারী নির্যাতন দমন আইনে মামলা দায়ের করেন ওই শিক্ষিকা। ওই মামলার তদন্ত শেষে আদালত সমন জারি করলে ৩০জুন মঙ্গলবার আদালতে হাজির হয়ে জামিন প্রর্থনা করলে আদালত তার জামিনের আবেদন না মঞ্জুর করে জেলহাজতে প্রেরণ করেন।\nএ ব্যাপারে মামলার বাদী সহকারি শিক্ষিকা বলেন, অমানুষিক নির্যাতন করে প্রতারক জাহাঙ্গীর আমার জীবনটাকে শেষ করে দিয়েছে। আমি বাধ্য হয়ে আদালতের শরণাপন্ন হয়েছি। ওর দৃষ্টান্তমূলক শাস্তি চাই। আদালত থেকে জেলা কারাগারে নেওয়ার পথে প্রধান শিক্ষক জাহাঙ্গীর আলমের সাথে কথা বললে তিনি বলেন, আমার বিরুদ্ধে আনা সকল অভিযোগ মিথ্যা ও বানোয়াট। আমি চক্রান্ত ও ষড়যন্ত্রের শিকার।\nশেরপুর নারী ও শিশু নির্যাতন দমন ট্রাইব্যুনাল আদালতের পিপি অ্যাডভোকেট গোলাম কিবরিয়া বুলু বলেন, একজন প্রধান শিক্ষক এ ধরনের ন্যাক্কারজনক ঘটনায় জড়িত থাকলে শিক্ষকের মর্যাদা ক্ষুন্ন হয়। তার দৃষ্টান্তমূলক শাস্তি হওয়া উচিৎ।


ডক্টর কামালের সংবাদ সম্মেলন বিকেলে\nপ্রকাশিত: ১১:৩৮, ১২ জানুয়ারি ২০১৯\nআপডেট: ১১:৩৮, ১২ জানুয়ারি ২০১৯\nনিজস্ব প্রতিবেদক: জাতীয় ঐক্যফ্রন্টের শীর্ষ নেতা ও গণফোরাম সভাপতি ড. কামাল হোসেন সংবাদ সম্মেলন ডেকেছেন। শনিবার- ১২ জানুয়ারি বিকেল ৪টায় রাজধানীর আরামবাগে গণফোরামের কেন্দ্রীয় কার্যালয়ে এ সংবাদ সম্মেলন অনুষ্ঠিত হবে। গণফোরামের প্রশিক্ষণ সম্পাদক রফিকুল ইসলাম পথিক এ তথ্য নিশ্চিত করেছেন। পথিক বলেন, শনিবার সকাল ১০টায় কেন্দ্রীয় কার্যালয়ে দলের কেন্দ্রীয় কমিটির বৈঠক শুরু হয়েছে। বিকেল ৪টা পর্যন্ত এ বৈঠক চলবে। এরপর দলের সভাপতি ড. কামাল হোসেন সাংবাদিকদের সঙ্গে কথা বলবেন।\nএর আগে গত ৫ জানুয়ারি গণফোরামের বর্ধিত সভা অনুষ্ঠিত হয়েছিল। সেখানে জেলার নেতারা বিভিন্ন ধরনের মতামত দিয়েছিলেন। শনিবারের বৈঠকে জেলার নেতাদের দেওয়া মতামতগুলো নিয়ে কেন্দ্রীয় কমিটির নেতারা আলোচনা করে ভবিষ্যত করণীয় নির্ধারণ করবেন। তিনি আরও বলেন, বৈঠকে একাদশ জাতীয় সংসদ নির্বাচন, নির্বাচনে গণফোরামের বিজয়ী দুই প্রার্থীর শপথগ্রহণ ও সাংগঠনিক বিষয়ে আলোচনা করা হবে।


পোকার পেটে যাচ্ছে ৭৭ বিলিয়ন ডলার! - খবর, সাস্থ,রূপচর্চা,মোবাইল টিপস,ভিডিও টিউটোরিয়াল,ডাউনলোড\nযেকোনো ডিজেবল একাউন্ট রিকোভার/এনাবল/আনবল্ক/রিয়েক্টিভ করুন। Regain Access ট্রিক্সের মাধ্যমে।\nকেমন হবে গর্ভবতী মায়ের ওজন ? ----------------- লাইফ স্টাইল ডেস্কঃ মেয়েদের কাছে ...\n‘এতো সুন্দর ভোট আগে কেউ দেখেনি’


Home এসইও এর...\nএসইও এর জন্য কিভাবে প্রতিযোগীদের গবেষণা করতে হয়? 1\nPosted by moshiurmonty on Jan 07, 2017 in Digital MarketingSEO এসইও এর জন্য কিভাবে প্রতিযোগীদের গবেষণা করতে হয়?\nকীওয়ার্ড হল এসইওর সফলতার সবচেয়ে বেশি গুরুত্বপূর্ন ফেক্টর। আপানার প্রতিযোগীরা যদি ভালো ভাবে কীওয়ার্ড অপ্টিমাইজ করতে পারে তাহলে ওয়েবসাইট র্যা্ঙ্ক করার সম্ভাবনা বেড়ে যায়। তাই কোন কোন কীওয়ার্ড তারা টার্গেট করে তা আপনাকে জানতে হবে। কোন কোন কীওয়ার্ড তারা টার্গেট করেছে তা জানাটা একটু কঠিন। কারণ আপনার কাছে যেই কীওয়ার্ড গুলো আপনার নিশের টপ মনে হলেও তার কাছে হয়ত তা মনে হচ্ছে না। যদি আপনি না জানেন তারা কোন কীওয়ার্ডে কাজ করছে, যদি আপনি শুধু কীওয়ার্ড ধারনা করে কাজ করেন তাহলে তা আপনার জন্য কোন কাজে লাগবে না।\nকোন কীওয়ার্ডের উপর প্রতিযোগী কাজ করছে তা সঠিক ভাবে বের করার জন্য বিভিন্ন পেইড টুল ব্যবহার করতে পারেন। পেইড টুল গুলো আপনাকে অনেক তথ্য দিবে যা দ্বারা সহজে বুঝতে পারবেন কোন কীওয়ার্ড দিয়ে কোন ওয়েবসাইট র্যাকঙ্ক করছে। এর জন্য ব্যবহার করতে পারেন Spyfu, SEMrush ইত্যাদি পেইড টুল। এই টুল গুলো আপনার প্রতিযোগীর অনেক গুরুত্বপূর্ন তথ্য দিবে, কোন কোন প্রাইমারি কীওয়ার্ড বা Long Tail Keywaord-এ ওয়েবসাইট র্যাবঙ্ক করছে তা প্রকাশ করবে।\nপ্রতিযোগীদের অবস্থান বুঝার জন্য আরেকটি মাধ্যম হল তাদের ব্যাকলিঙ্ক। ব্যাকলিঙ্কের মাধ্যমে বুঝা যায় র্যা ঙ্কিং এর মূল পন্থা। সে জন্য আপনার প্রতিযোগীদের ব্যাকলিঙ্ক গুলোকে ভালো ভাবে বিশ্লেষণ করতে হবে। দেখুন তাদের কতগুলো ব্যাকলিঙ্ক রয়েছে, ব্যাকলিঙ্কের জন্য কোন ধরনের ওয়েবসাইটকে প্রাধান্য দিয়েছে, তারা কোন এঙ্কর টেক্সট ব্যবহার করেছে, কোথায় কোথায় ব্যাকলিঙ্ক তৈরি করেছে। তাহলে সঠিকভাবে ধারনা করতে পারবেন তারা আপনার থেকে কতটুকু শক্তিশালী।তাছাড়া তাদের ব্যাকলিঙ্ক বিশ্লেষণের মাধ্যমে আপনার নিজের ওয়েবসাইটের ব্যাকলিঙ্ক করারও একটি ভাল ধারনা পাবেন। তারা যদি জনপ্রিয় সাইট গুলোতে ব্যাকলিঙ্ক করে তাহলে আপনাকেও তাই করতে হবে।\nকীওয়ার্ড ছাড়াও আরও অনেক গুলো গুরুত্বপূর্ন র্যা ঙ্কিং ফেক্টর রয়েছে। সেই র্যাতঙ্কিং ফ্যাক্টর গুলো বিবেচনা করতে হবে এবং ভালো ভাবে বিশ্লেষণ করতে হবে। আপনাকে দেখতে হবে তাদের ওয়েবসাইটের কতগুলো পেজ ইন্ডেক্স হয়েছে, তারা অন্যান্য সার্চ ইঞ্জিনে কেমন কাজ করছে ইত্যাদি। প্রয়োজনে আপনি গুগল এর প্রধান র্যা ঙ্কিং ফেক্টর গুলো দেখে নিন। সেই ফ্যাক্টর গুলোর অনুযায়ী আপনার প্রতিযোগীর ওয়েবসাইট বিশ্লেষণ করুন।\nসোশ্যাল মিডিয়া হল সার্চ ইঞ্জিন র্যাাঙ্কিংর জন্য অনেক গুরুত্বপূর্ন ফ্যাক্টর। গুগল একটি ওয়েবসাইট র্যাকঙ্ক করার পূর্বে আপনার প্রতিযোগীদের সোশ্যাল মিডিয়াতে কেমন উপস্থিতি তা দেখতে হবে। কোন সোশ্যাল মিডিয়াতে তাদের বেশি উপস্থিতি, কোন সোশ্যাল মিডিয়া তারা টার্গেট করছে বা কোন সোশ্যাল মিডিয়া থেকে তারা বেশি ভিজিটর পাচ্ছে তা আপনাকে বিবেচনা করতে হবে বা জানতে হবে।\nRelated Articles:যে ৫টি টুল আপনার SEO এর কাজকে আরও সহজ করে তুলবেকিভাবে ডিজিটাল মার্কেটিং কৌশল তৈরি করবেন?কীওয়ার্ড রিসার্চের কিছু গুরুত্বপূর্ণ বিষয়কোন ধরণের আর্টিকেল ট্রাফিক বৃদ্ধিতে সাহায্য করে?দেখে নিন ২৫ টি পাওয়ারফুল এসইও টিপসব্যবসায়ের নতুন পদক্ষেপে ব্যর্থতার সাধারণ কারণ সমূহShare this:Click to share on Twitter (Opens in new window)Click to share on Facebook (Opens in new window)Click to share on Google+ (Opens in new window)


আজকের সোনার দাম কত বাংলাদেশ প্রতি ভরি – Info Vandar\nHome/ফিনান্স/আজকের সোনার দাম কত বাংলাদেশ প্রতি ভরি\nবাংলাদেশ আজকের প্রতি ভরি সোনার দাম কত? এই সমস্ত প্রশ্নের উত্তর পেতে আজকের এই আর্টিকেলটি তৈরি হচ্ছে। বিশ্বব্যাপী সবচেয়ে মূল্যবান ধাতু গুলোর মধ্যে সবচেয়ে সোনা সবচেয়ে জনপ্রিয়। ইংরেজিতে যাকে বলে gold, যুগ যুগ ধরে মানুষ সোনাকে মূল্যবান ধাতু হিসেবে ব্যবহার করে আসছে। শুরুতেই সোনাকে মুদ্রা হিসেবে ব্যবহার করা হতো। ঠিক কখন থেকে শোনো অলংকার হিসেবে ব্যবহার করা হচ্ছে সেটি সঠিক তথ্য এখনো জানা যায়নি।\nতবে যেভাবেই হোক না কেন সোনা কে যখন অলংকার হিসেবে ব্যবহার করা শুরু হয়, তখন থেকেই সোনা মানুষের কাছে মহামূল্যবান ধাতু হিসেবে পরিচিতি লাভ করে। এই মূল্যবান ধাতুটি অনেকে শুধুমাত্র অলংকার হিসেবে ব্যবহার করার জন্য ক্রয় করে নিজের কাছে রাখে। আবার অনেকেই অতিরিক্ত সংখ্যা প্রায় করে নিজের সম্পদ বৃদ্ধি করে। যেভাবেই হোক না কেন সোনাকে ক্রয় করা মানুষের খুবই স্বাভাবিক একটি বিষয়। তাই প্রতিদিন অনেক মানুষ অনলাইনে সোনা বিষয়ে অনেক রকম প্রশ্ন করে থাকে। সেই সকল প্রশ্ন গুলোর মধ্যে হল প্রতি ভরি সোনার দাম কত? 18 ক্যারেট সোনার দাম কত? 21 ক্যারেট সোনার দাম কত প্রতি ভরি? 22 ক্যারেট প্রতি ভরি সোনার দাম কত? ইত্যাদিএই সমস্ত প্রশ্নের উত্তর আমি দেইনি বন্ধ যুক্ত করছি।\n1 বাংলাদেশ আজকের সোনার দাম?\n2 বাংলাদেশ জুয়েলার্স সংস্থার সোনার দাম শেষ ( আপডেট )\n2.1 সোনার প্রকার ভেদ\n3 সোনার দাম আজ কত বাংলাদেশ ২০২২\nবাংলাদেশ আজকের সোনার দাম?\nআজ 25 শে জানুয়ারি 2022। বাংলাদেশ আজকের সোনার দাম প্রতি গ্রাম6হাজার 270 টাকা। এই দাম প্রতিনিয়ত পরিবর্তন হয় এবং বিশ্ব বাজারে সোনার দাম উঠানামা করে এর উপর ভিত্তি করে বাংলাদেশ বাজারো এর প্রভাব পড়ে। তাই আপনারা যারা বাংলাদেশে প্রতি ভরি সোনার দাম কত সে সমস্ত প্রশ্নের উত্তর জানতে চান তাদের জন্য নিচে আমি একটি ছক দিলাম।\nনা. সোনা রূপা ওজন দাম\n1 22 ক্যারেট সোনা গ্রাম প্রতি 6270 BDT\n2 21 ক্যারেট সোনা গ্রাম প্রতি 6000 BDT\n3 18 ক্যারেট সোনা গ্রাম প্রতি 5250 BDT\n4 স্বর্ণ (স্যানাটন) গ্রাম প্রতি 4395 BDT\n5 22 ক্যারেট সিলভার গ্রাম প্রতি 130 BDT\n6 21 ক্যারেট সিলভার গ্রাম প্রতি 123 টাকা\n7 18 ক্যারেট সিলভার গ্রাম প্রতি 105 টাকা\n8 সিলভার (স্যানাটন) গ্রাম প্রতি 80 টাকা\nবাংলাদেশ জুয়েলার্স সংস্থার সোনার দাম শেষ ( আপডেট )\nবাংলাদেশ জুয়েলার্স মালিক সমিতি কর্তৃক নির্ধারিত আজকের সোনার দাম নির্ধারণ করে থাকে। বাংলাদেশ জুয়েলার্স মালিক সমিতি বাজুস প্রতি মাসে বাংলাদেশে নির্ধারিত সোনার দাম নির্ধারণ করে দেয়। এবং বৈধভাবে বিদেশ হতে আসা সোনার উপরেই দাম নির্ধারিত করে থাকে বাজুস। এছাড়াও বিভিন্ন কালোবাজারিতে সোনা পাওয়া যায় এবং সে গুলোকে এক কথা আর আনলিগাল সোনা বলে। সে ক্ষেত্রে সোনার দাম ভিন্ন রকম হতে পারে। এখন আপনি এক নজরে বাজুস কর্তৃক নির্ধারিত সর্বশেষ সোনার দাম দেখে নিতে পারেন।\n1 22 ক্যারেট প্রতি গ্রাম 6270 BDT\n2 21 ক্যারেট প্রতি গ্রাম 6000 BDT\n3 18 ক্যারেট প্রতি গ্রাম 5250 BDT\n4 গ্রাম প্রতি ঐতিহ্যগত পদ্ধতি 4365 BDT\n5 22 ক্যারেট সিলভার (ক্যাডমিয়াম) প্রতি গ্রাম 130 BDT\nবাংলাদেশ জুয়েলার্স সংস্থার সোনার দাম শেষ\nসোনার প্রকার ভেদ\nমুদ্রা ক্যারেট অনুযায়ী সোনার দাম খরচ করে। আর এই ক্যারেট অনুযায়ী স্বর্ণের দামও থাকে যদিও আমরা ভরসা করে আর সোনা ভরি হিসেবে আমাদের দেশটা বেশি। এবং সোনার সর্বমোট চার ধরনের ক্যারেট হয়।\n২৪ ক্যারেট সোনার\n২২ ক্যারেট সোনার\n১৮ ক্যারেট স্বর্ণ\nগুণগত মানের হিসেবে সবচেয়ে ভালো সোনা 24 ক্যারেট। এবং তার চেয়ে কিছুটা কম 22 ক্যারেট। এখানে উল্লেখ্য যে বাস ক্যারেট সোনা কে সবচেয়ে ভালো সোনা হিসেবে গণ্য করা হয়। এছাড়াও ক্রমান্বয়ে 21 ক্যারেট এবং 18 ক্যারেট সোনা আছে। 21 এবং 18 ক্যারেট সোনার মধ্যে সবচেয়ে নর্মাল শোনা হলো 18 ক্যারেট।\nসোনার দাম আজ কত বাংলাদেশ ২০২২\nএক নজরে আজকের সোনার দাম কত গণিকা ২০২১\n২২ ক্যারেটের সোনার দাম = ৭১,৯৬০ বিডি টাকা।\n২১ ক্যারেটের সোনার দাম = ৬৮,৮১১ বিডি টাকা\n১৮ ক্যারেট সোনার দাম = ৬০,০৬৪ বিডি টাকা\n1 ভরি সোনা সমান 16 গ্রাম সোনা কে বুঝায়। তাই উপরের উল্লেখিত টেবিল হতে প্রতি গ্রাম সোনার সাথে 16 গুণ করলে 1 ভরি সোনার দাম পাওয়া যাবে।


ভয়াবহ পরিস্থিতিতে গ্রামীণ ব্যাংক | প্রথম আলো\nসাংবাদিকদের অর্থমন্ত্রী আবুল মাল আবদুল মুহিত\nভয়াবহ পরিস্থিতিতে গ্রামীণ ব্যাংক\nআপডেট: ১৭ ফেব্রুয়ারি ২০১৫, ০১: ০১\nগ্রামীণ ব্যাংকের শেয়ারধারী নয়জন পরিচালক ব্যাংকের আগামীতে অনুষ্ঠেয় পর্ষদ সভায় থাকতে পারবেন কি পারবেন না, তা নিয়ে দুই রকমের কথা বললেন অর্থমন্ত্রী আবুল মাল আবদুল মুহিত।\nসচিবালয়ে গতকাল সোমবার বাংলাদেশ ইন্টারন্যাশনাল আরবিট্রেশন সেন্টারের (বিয়াক) সঙ্গে অনুষ্ঠিত এক বৈঠক শেষে অর্থমন্ত্রী সাংবাদিকদের বিভিন্ন প্রশ্নের জবাব দেওয়ার সময় এমন কথা বলেন।\nএ সময় সরকারের নিয়োগ করা চারজন পরিচালকের বাইরের নয়জন পরিচালক পর্ষদ বৈঠকে যোগ দিতে পারবেন কি না, জানতে চাইলে অর্থমন্ত্রী প্রথমে বলেন, ‘না, পারবেন না। গ্রামীণ ব্যাংকের আগের পর্ষদ এখন অকার্যকর।’\nগতকাল সোমবার প্রথম আলোয় গ্রামীণ ব্যাংকের ওপর প্রকাশিত এক প্রতিবেদনে ব্যাংকের ভারপ্রাপ্ত ব্যবস্থাপনা পরিচালক (এমডি) এস এম মহিউদ্দিন বলেছেন, আগামী পর্ষদ বৈঠকে তাঁরা যোগ দিতে পারবেন। এ বিষয়টি তুলে ধরলে অর্থমন্ত্রী বলেন, ‘হ্যাঁ। তা-ও তো ঠিক। তাঁর তো প্রতিষ্ঠানটি চালাতে হবে।’\nএরপর কিছুটা খেপে গিয়ে মুহিত বলেন, ‘গ্রামীণ ব্যাংক এখন ভয়াবহ পরিস্থিতির (হরিবল সিচুয়েশন) মধ্যে রয়েছে। এ জন্য ড. মুহাম্মদ ইউনূসকে ধন্যবাদ।’\nড. ইউনূস ব্যাংকটিকে নিজের মতো চালিয়েছেন সমালোচনা করে অর্থমন্ত্রী বলেন, তিনিই সব বিধি তৈরি করেছেন—যা সবার জন্য প্রযোজ্য থাকলেও তাঁর জন্য ছিল না।\nঅর্থমন্ত্রী বলেন, তিনি অর্থমন্ত্রী হিসেবে দায়িত্ব পালনের আগেই বাংলাদেশ ব্যাংক কিছু বিষয় চিহ্নিত করেছিল। সরকারি চাকরির বয়স তাঁর অনেক আগেই পার হয়ে গিয়েছিল। কিন্তু তিনি মানেননি। তাঁকে সম্মানজনকভাবে পদ ছেড়ে দিতে বলেছিলাম। তিনি বললেন যে তিনি কেন যাবেন? সরকার পদক্ষেপ নেওয়ার পর অবশ্য তিনি আদালতে গেলেন।\nগ্রামীণ ব্যাংকের চেয়ারম্যান খন্দকার মোজাম্মেল হকও তো পদত্যাগ করেছেন—এমন প্রসঙ্গে মুহিত বলেন, ‘হ্যাঁ, করেছেন। কিন্তু আমি তাঁকে সরাইনি। এ পদের জন্য যাঁকেই বলি, তিনিই বলেন যে এখানে এসে কী করব। নির্বাহী পর্ষদ নেই, এটা নেই, ওটা নেই।’\nগ্রামীণ ব্যাংকের মতো প্রতিষ্ঠান থেকে ব্যক্তিকে আলাদা থাকা দরকার উল্লেখ করে মুহিত বলেন, দরিদ্রের অধিকার প্রতিষ্ঠার জন্যই তা দরকার। কিন্তু মুহাম্মদ ইউনূস এটা মানেন না।\nগ্রামীণ ব্যাংকের ২৫ শতাংশ শেয়ারের মালিক বর্তমানে সরকার। বাকি ৭৫ শতাংশের মালিক গ্রামীণ ব্যাংকের সাধারণ সদস্যরা।\nগ্রামীণ ব্যাংকের ১২ সদস্যের পর্ষদের পরিচালক নির্বাচনের জন্য সরকার গত বছরের জুলাইয়ে একটি বিধিমালা প্রণয়ন করে। এতে বাংলাদেশ ব্যাংককে নির্বাচন অনুষ্ঠানটি করে দেওয়ার দায়িত্ব দিলেও বাংলাদেশ ব্যাংক রাজি হয়নি। পরে বিধি সংশোধন করে বলা হয়, অবসরপ্রাপ্ত একজন জেলা জজ প্রধান নির্বাচন কমিশনার হবেন। কিন্তু চেষ্টা করেও কোনো জেলা জজকে সরকার পাচ্ছে না বলে অর্থ মন্ত্রণালয় সূত্রে জানা গেছে।